cyanic-selkie/wikianc huggingface dataset:
സന്റാലേസീ
ചെറുമരങ്ങളും കുറ്റിച്ചെടികളും ബഹുവർഷി സസ്യങ്ങളും പരാദവള്ളികളും ഉൾപ്പെടുന്ന ഒരു സസ്യകുടുംബമാണ് സന്റാലേസീ (Santalaceae). ചന്ദനം ഉൾപ്പെടുന്ന ഈ കുടുംബത്തിലെ മിക്ക അംഗങ്ങളും മറ്റു സസ്യങ്ങളിലെ പരാദങ്ങളായിട്ടാണു വളരുന്നത്. മുൻപ് വിസ്കേസീ (Viscaceae) കുടുംബത്തിൽ ഉണ്ടായിരുന്ന അംഗങ്ങൾ ഇപ്പോൾ സന്റാലേസിയിൽ ആണ് ഉള്ളത്.
2003 -ലെ ആഞ്ചിയോസ്പേം ഫൈലോളജി ഗ്രൂപ് സിസ്റ്റം II പ്രകാരം സന്റാലേസ് നിരയിൽ ആണ് ഈ കുടുംബം സ്ഥിതിചെയ്യുന്നത്.
ജെറോണിമ പെക്സൺ
ഫിലിപ്പീൻസിലെ ആദ്യ വനിതാ സെനറ്റ് അംഗമായിരുന്നു സെനറ്റർ ആയിരുന്നു ജെറോണിമ പെക്സൺ (Geronima Josefa Tomelden Pecson) (December 19, 1895  – 31 July 1989). 1947ലെ  സെനറ്റ് തിരഞ്ഞെടുപ്പിലാണ് ജെറോണിമ പെക്സൺ തെരഞ്ഞെടുക്കപ്പെട്ടത്. സ്‌ത്രീകളുടെ സമ്മതിദാനവകാശത്തിനുവേണ്ടി വാദിച്ച ആളായിരുന്നു ജെറോണിമ. ഒരു സെനറ്റംഗം എന്നതിലുപരി എഴുത്തുകാരിയും സാമൂഹ്യ പ്രവർത്തകയും അധ്യാപികയുമായിരുന്നു. യുനെസ്കോ (UNESCO)യുടെ എക്സിക്യൂട്ടീവ് ബോർഡിലേക്ക് തെരഞ്ഞെടുക്കപ്പെട്ട ആദ്യ വനിതയും ഫിലിപ്പീൻസ് സ്വദേശിയുമാണിവർ, 1950ലാണ് യുനെസ്കോ (UNESCO)യുടെ എക്സിക്യൂട്ടീവ് ബോർഡിലേക്ക് തെരഞ്ഞെടുക്കപ്പെട്ടത്.
കുടുംബം
ലിഗായെൻ ലെ ബാര്യോ ലിബ്സോംഗ് എന്ന സ്ഥലത്താണ് പെക്സൺ ജനിച്ചത്. വിക്ടർ ടൊമെൽഡൺ, മരിയ പാസ് പാലിസോക് ദമ്പദിമാരുടെ രണ്ടാമത്തെ മകളാണ് പെക്സൺ. ജെറോണിമയുടെ ഭർത്താവ് പൊറ്റെൻസ്യാനോ പെക്സൺ ആയിരുന്നു.
വിദ്യാഭ്യാസം
ലിഗായെനിലെ പൊതു സ്കൂളുകളിൽ നിന്നുമാണ് പെക്സൺ പ്രാഥമിക വിദ്യാഭ്യാസം നേടിയത്. She obtained her college education from the ഫിലിപ്പീൻസ് സർവ്വകലാശാലയിൽ നിന്നും ശാസ്ത്രത്തിൽ ബിരുദവും ആർട്സിൽ ബിരുദാനന്തര ബിരുദവും നേടി.
രാഷ്ട്രീയ ജീവിതം
സെനറ്റംഗമാകുന്നതിനു മുമ്പ് ഫിലിപ്പീൻസ് പ്രസിഡണ്ടായിരുന്ന ജോസ് പി. ലോറലിന്റെ പ്രൈവെറ്റ് സെക്രട്ടറിയായിരുന്നു. അതിനു ശേഷം 1946 ൽ ഫിലിപ്പീൻസ് പ്രസിഡണ്ടായിരുന്ന മാന്യൽ റൊക്സാസ് അസിസ്റ്റന്റ് എക്സിക്യൂട്ടീവ് സെക്രട്ടറിയായിരുന്നു. 1947 ൽ ഫിലിപ്പീൻസ് സെനറ്റിലേക്ക് ഒരു സ്ഥാനാർത്ഥിയായി പങ്കെടുത്തു.
അവലംബം
വർഗ്ഗം:1896-ൽ ജനിച്ചവർ വർഗ്ഗം:1989-ൽ മരിച്ചവർ
ശിവഗിരി ശാരദാ മഠം
കേരളത്തിലെ വർക്കലയിലെ ശിവഗിരിയിൽ ശ്രീ നാരായണഗുരു പ്രതിഷ്ഠിച്ച സരസ്വതി ക്ഷേത്രമാണ് ശാരദാ മഠം. 1912 ഏപ്രിലിലെ പൗർണമി ദിനത്തിൽ ശാരദ മഠത്തിൽ വച്ച് ഗുരുദേവൻ പ്രതിഷ്ഠ നടത്തി. ഡോ. പൽപ്പു ശാരദ പ്രതിഷ്ഠാ കമ്മിറ്റി പ്രസിഡന്റായിരുന്നു. മഹാകവി കുമാരനാശാൻ സെക്രട്ടറിയായിരുന്നു.
അവലംബങ്ങൾ
http://www.sivagiri.org/
വർഗ്ഗം:ശ്രീനാരായണഗുരു വർഗ്ഗം:സരസ്വതി ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
ഉൽപ്പത്തിപ്പുസ്തകം
എബ്രായ ബൈബിളിലേയും ക്രിസ്ത്യാനികളുടെ പഴയനിയമത്തിലേയും ആദ്യഗ്രന്ഥമാണ് ഉല്പത്തിപ്പുസ്തകം. പഞ്ചഗ്രന്ഥി എന്നു കൂടി പേരുള്ള യഹൂദനിയമഗ്രന്ഥമായ തോറായിലെ അഞ്ചുഗ്രന്ഥങ്ങളിൽ ആദ്യത്തേതും ഇതാണ്.ബി.സി. ഒമ്പത് -ആറ് ശതകങ്ങളിൽ രചിക്കപ്പെട്ടതും അഞ്ചാം ശതകത്തിൽ സങ്കലനം ചെയ്യപ്പെട്ടതുമായ ഉത്പത്തി പുസ്തകത്തിന് ഒരു ആദ്യകാലസാഹിത്യഗ്രന്ഥമെന്ന നിലയിലും പ്രാധാന്യമുണ്ട്.
രൂപരേഖ
തൻറെ വചനം വഴി ലോകത്തെ ഉരുവാക്കിയ ദൈവം, മനുഷ്യനെ സ്രൃഷ്ടിച്ച് ഭൂമിയുടെ മേൽനോട്ടം ഏല്പിക്കുകയും സകലമൃഗത്തിനും പേരിടുവാനും ഏൽപ്പിച്ചു. എന്നാൽ മനുഷ്യന്റെ അധഃപതനത്തെ തുടർന്ന് ദൈവം ഭൂമിയിലെ സൃഷ്ടികളിൽ എണ്ണപ്പെട്ടതൊഴിച്ചുള്ളതിനെ പ്രളയത്തിൽ നശിപ്പിക്കുകയും. പ്രളയാനന്തരമുണ്ടായ നവലോകവും പണ്ടേപ്പോലെ തന്നെ അധപതിച്ചെങ്കിലും ദൈവം അതിനെ നശിപ്പിക്കാതെ,ദൈവത്തെ അറിയുന്ന ഒരു ജനതയെ വാർത്തെടുക്കാൻ ദൈവം തിരുമാനിക്കുകയും അബ്രാഹത്തെ രക്ഷയുടെ ബീജമാകാൻ തെരഞ്ഞെടുക്കുകയും. സകലജനത്തിൽ നിന്നും അവനെ മാറ്റിനിർത്തുവാൻ ദൈവം തിരുമാനിച്ചു. അത് അനുസരിച്ച് അബ്രാഹം തൻറെ ദേശം ഉപേക്ഷിച്ച്, ദൈവം അവകാശമായി നൽകിയ കാനാൻദേശത്തേക്കു പോകുകയും. ആ ദേശത്ത് അബ്രാഹവും തൻറെ മകൻ ഇസഹാക്കും, പിന്നീട് ഇസ്രായേൽ എന്നു ദൈവം പേരിട്ട പേരക്കിടാവ് യാക്കോബും അനുഗൃഹീതരായി ജീവിച്ചു.എന്നാൽ അവരുടെ പിൻതലമുറ ചെയ്ത പ്രവൃത്തിയുടെ ഫലമായി അവർ ഈജിപ്തിലേക്കു അടിമകൾ ആയി കൊണ്ടുപോകുകയും പിനീട് മോശെ മുഖാന്തരം മോചിപ്പിക്കുകയും ചെയുന്നു
കഥകൾ
thumbnail|left|225px|[[മാലാഖ|മാലാഖയുമായി യുദ്ധം ചെയ്യുന്ന ഇസ്രായേൽക്കാരുടെ പൂർവപിതാവ് യാക്കോബ് - അലക്സാണ്ടർ ലൂയി ലെലോലിയിറിന്റെ ചിത്രം]]
ബൈബിളിലെ ഏറെ അറിയപ്പെടുന്ന കഥകളിൽ പലതും ഈ പുസ്തകത്തിലാണ്. നന്മനിറഞ്ഞ ലോകത്തെ ദൈവം എങ്ങനെ സൃഷ്ടിച്ചു എന്നു വിവരിച്ചു കൊണ്ടാണ് പുസ്തകം ആരംഭിക്കുന്നത്. വിലക്കപ്പെട്ട കനി തിന്നതിന്റെ പേരിൽ ഏദൻ തോട്ടത്തിൽ നിന്നു പുറത്താക്കപ്പെട്ട ആദമിന്റെയും ഹവ്വയുടെയും മക്കളായ കായേനും ആബേലും തമ്മിൽ കലഹിക്കുകയും കായേൻ ആബേലിനെ വധിക്കുകയും ചെയ്യുന്നു. വെള്ളപ്പൊക്കത്തിലൂടെ ദൈവം വീണ്ടും മനുഷ്യനെ ശിക്ഷിക്കുന്നു. നോഹയും കുടുംബവും എല്ലാ ജന്തുക്കളുടെയും ഓരോ ആണും പെണ്ണും മാത്രം രക്ഷപ്പെടുന്നു. ദൈവം മൃഗങ്ങളുടെമേൽ മനുഷ്യന് ആധിപത്യം നൽകുന്നു. ഹീബ്രു ജനതയുടെ ചരിത്രം തുടർന്ന് വിവരിക്കുന്നു. അബ്രഹാം, ഇസഹാക്ക്, യാക്കോബ്, യോസേഫ് തുടങ്ങിയ ആദിപിതാക്കളുടെ ചരിത്രവും വംശാവലിയും ഇതിൽ ചിത്രീകരിച്ചിട്ടുണ്ട്.
ലോകസൃഷ്ടി, ആദാം ഹവ്വമാർ, വിലക്കപ്പെട്ട കനി, കയീനും ആബേലും, നോഹയുടെ പേടകം, ബാബേലിലെ ഗോപുരം, അബ്രാഹമിന്റെ വിളി, ഇസഹാക്കിന്റെ ബലി, സാറായും ഫറവോനും, സാറായും അബിമെലേക്കും, സിദ്ദിം താഴ്‌വരയിലെ യുദ്ധം, സോദോ-ഗൊമോറകൾ, യാക്കോബും എസ്സോവും, യാക്കോബിന്റെ വിവാഹം, യാക്കോബും ലാബാനും, ദൈവദൂതനുമായുള്ള യാക്കോബിന്റെ മല്പിടുത്തം, ജോസഫിന്റെ സ്വപ്നങ്ങളും ബഹുവർണ്ണക്കുപ്പായവും, യാക്കോബ് മക്കളെ അനുഗ്രഹിക്കുന്നത്, ജോസഫ് ഫറവോന്റെ സ്വപ്നം വ്യാഖ്യാനിക്കുന്നത്, ഓനാന്റെ പാപം, ലോത്തും പെണ്മക്കളും, അബ്രഹാം മക്‌ഫെലാ ഗുഹ വിലക്കുവാങ്ങുന്നത് എന്നിവ കഥകളിൽ ചിലതാണ്. ഘടനാപരമായി നോക്കിയാൽ ഈ കൃതി, "ആദിമചരിത്രത്തിൽ" (ഉല്പത്തി അദ്ധ്യായങ്ങൾ 1-11) ആരംഭിച്ച് അബ്രഹാം, ഇസഹാക്ക്, യാക്കോബ് എന്നീ പൂർവപിതാക്കളുടെ കഥാവൃത്തങ്ങളിലൂടെ പുരോഗമിച്ച് (ഉല്പത്തി: അദ്ധ്യായങ്ങൾ 12-50) ജോസഫിന്റെ കഥയിൽ സമാപിക്കുന്നു.50 അധ്യായങ്ങൾ ഉണ്ട് ഈ പുസ്തകത്തിൽ.
കർതൃത്വം
thumb|left|175px|പുറത്ത് ഉൽപ്പത്തിപ്പുസ്തകം ഒന്നാം അദ്ധ്യായം ആലേഖനം ചെയ്തിട്ടുള്ള ഒരു മുട്ട - ഇസ്രയേൽ മ്യൂസിയത്തിലാണ് ഇതുള്ളത് ഇസ്രായേലിലെ രാജഭരണകാലത്ത് വികസിച്ചുവന്ന പാരമ്പര്യങ്ങളും അതിനേക്കാൾ മുൻപു രൂപപ്പെട്ട ചില കവിതകളും ഉല്പത്തിയുടെ ഭാഗമാണെങ്കിലും അതിന്റെ കർതൃത്ത്വത്തെക്കുറിച്ച് പണ്ഡിതന്മാർക്കിടയിൽ അഭിപ്രായൈക്യമില്ല. ഈ കൃതിയുടെ അന്തിമരൂപവും സന്ദേശവും ക്രി.മു. ആറും അഞ്ചും നൂറ്റാണ്ടുകളിലെ ബാബിലോണിയ പ്രവാസത്തിന്റേയും പേർഷ്യൻ ഭരണത്തിന്റേയും കാലങ്ങളിലേതാണെന്ന് കരുതുന്നവരുണ്ട്.
മതപരമായ പ്രാധാന്യം
യഹൂദരും ക്രിസ്ത്യാനികളും ഈ ഗ്രന്ഥത്തിനു കല്പിക്കുന്ന ദൈവശാസ്ത്രപരമായ പ്രാധാന്യം, ദൈവമായ യഹോവയെ അവന്റെ തെരഞ്ഞെടുക്കപ്പെട്ട ജനവും വാഗ്ദത്തഭൂമിയുമായി കൂട്ടിയിണക്കുന്ന അതിലെ ഉടമ്പടിയുമായി ബന്ധപ്പെട്ടിരിക്കുന്നു. ഉല്പത്തിചരിത്രത്തെ രക്ഷാപ്രതീക്ഷ പോലുള്ള ക്രിസ്തുമതത്തിലെ മൗലിക സങ്കല്പങ്ങളുടെ പൂർവരൂപമായി വ്യാഖ്യാനിക്കാൻ ഇഷ്ടപ്പെടുന്ന ക്രിസ്ത്യാനികൾ, കുരിശിൽ ദൈവപുത്രനായ യേശു സമർപ്പിച്ച പരിഹാരബലിയെ ഈ ഗ്രന്ഥത്തിലെ ദൈവിക വാഗ്ദാനത്തിന്റെ പൂർത്തീകരണമായി കാണുന്നു.
അവലംബം
വർഗ്ഗം:പഴയനിയമം വർഗ്ഗം:എബ്രായ ബൈബിൾ വർഗ്ഗം:പഞ്ചഗ്രന്ഥി
പീരങ്കിയിൽ നിന്ന് വെടിയുതിർത്തുള്ള വധശിക്ഷ
വധശിക്ഷ നൽകുന്നതിന് മുമ്പ് നിലവിലിരുന്ന ഒരു രീതിയാണ് പീരങ്കിയ്ക്കു മുന്നിൽ കെട്ടി വെടിയുതിർക്കുക എന്നത്. ഇന്ത്യയിൽ മുഗൾ ഭരണകാലത്ത് ഈ രീതി നിലവിലിരുന്നു. 1857-ലെ ലഹളക്കാലത്ത് ബ്രിട്ടീഷ് ഭരണാധികാരികൾ ലഹളക്കാർക്കെതിരെ ഈ വധശിക്ഷാരീതി നടപ്പിലാക്കിയിരുന്നു.
അവലംബം
വർഗ്ഗം:വധശിക്ഷാരീതികൾ
ലോംഗിവാല യുദ്ധം
1971ലെ ഇന്ത്യാ പാക് യുദ്ധത്തിന്റെ ഭാഗമായി നടന്ന പ്രധാന പോരാട്ടങ്ങളിലൊന്നാണ് ലോംഗിവാലയിലെ പോരാട്ടം. ഇന്ത്യ - പാക്ക് അതിർത്തിയിലെ രാജസ്ഥാനിലുള്ള ഒരു ചെറിയ ഗ്രാമമാണ് ലോംഗിവാല. 1971 ഡിസംബർ 5ന് രാത്രി 2000ത്തോളം പട്ടാളക്കാരും 45യുദ്ധ ടാങ്കുകളുമായി പാകിസ്താൻ സൈന്യം നടത്തിയ അധിനിവേശ ശ്രമത്തെ 120 ഇന്ത്യൻ പട്ടാളക്കാർ വ്യോമ സേനയുടെ സഹായത്തോടെ 6 മണിക്കൂർ ചെറുത്ത് നിൽക്കുകയും കനത്ത നാശ നഷ്ടങ്ങൾ ഏൽപ്പിച്ചു പിന്തിരിപ്പികുകയും ചെയ്തു. പാകിസ്താന്റെ 200ഓളം പട്ടാളക്കാർ കൊല്ലപ്പെടുകയും 43 ടാങ്കുകൾ തകർക്കപ്പെടുകയും ചെയ്തതായി കരുതപ്പെടുന്നു. ഇന്ത്യൻ ഭാഗത്തെ നഷ്ടം 2 പട്ടാളക്കാരുടെ മരണം മാത്രമായിരുന്നു.
വിവാദങ്ങൾ
ലോംഗിവാലയിൽ നടന്ന ഏറ്റുമുട്ടലിലെ അത്ഭുത വിജയം വ്യോമസേനയുടെതാനെന്നും സൈനിക മെഡലുകൾ നേടിയെടുക്കാൻ കരസൈന്യം നുണ പറഞ്ഞു രാജ്യത്തെ വഞ്ചിക്കുകയായിരുന്നെന്നും ഇന്ത്യൻ സൈന്യത്തിലെ റിട്ടയേർഡ്‌ മേജർ ജനറൽ ആത്മ സിംഗ് 2008ൽ വെളിപ്പെടുത്തിയത് വൻ വിവാദങ്ങൾക്ക് വഴിവെച്ചു.
അഭ്രപാളികളിൽ
ബോർഡർ എന്ന പേരിൽ 1997ൽ പുറത്തിറങ്ങിയ ഹിന്ദി സിനിമയിൽ വിഷയമായത് ലോംഗിവാലയിൽ നടന്ന ഇന്ത്യ പാക് ഏറ്റുമുട്ടലാണ്.
പോളിയോമ്മാറ്റിനി
പോളിയോമ്മാറ്റിനി നീലിമയാർന്ന, അതിലോലമായ ചിറകുള്ള നീലി ചിത്രശലഭങ്ങളുടെ (നീലി ചിത്രശലഭങ്ങൾ) ഒരു ഉപകുടുംബമാണ്.(Lycaenidae). വ്യക്തമല്ലാത്ത ബന്ധങ്ങളുടെ ടാക്സയെ നിയമിക്കാൻ ദീർഘകാലമായി ഈ ഉപകുടുംബത്തെ ഉപയോഗിച്ചിരുന്നു. ഇപ്പോഴും അതിലെ ഉള്ളടക്കങ്ങൾക്കും ഫൈലോജെനിക്കും പുനരവലോകനം ആവശ്യമാണ്. ഇനിപ്പറയുന്ന നാല് ഗോത്രങ്ങളെ പൊതുവെ പോളിയോമാറ്റിനിയ്ക്കുള്ളിൽ തിരിച്ചറിയുന്നു. പോളിയോമാറ്റിനിയിൽ മിക്ക ജനീറയും ഇനങ്ങളും ഉൾപ്പെടുന്നു.
ജെനീറ ഇൻസേർട്ട് സ്റ്റഡീസ്
ഈ ജെനീറയിൽ വ്യക്തമല്ലാത്ത ബന്ധങ്ങളാണ് കാണപ്പെടുന്നത്. പോളിയോമ്മാറ്റിനിയിൽ ഒരു ജനുസ്സുണ്ടോ എന്ന സംശയത്തെ ചോദ്യചിഹ്നം സൂചിപ്പിക്കുന്നു.
സംശയാസ്പദമായ പോളിയോമ്മാറ്റിനി
ഈ ലിസ്റ്റിലെ ജെനറയെ ചില ശാസ്ത്രജ്ഞർ പോളിയോമ്മാറ്റിനി എന്നു പറയുന്നു, പക്ഷെ ചിലർ മറ്റെവിടെയെങ്കിലും ഉൾപ്പെടുത്തുന്നു:
ബാഹ്യ ലിങ്കുകൾ
വർഗ്ഗം:നീലി ചിത്രശലഭങ്ങൾ
നത ഹുസൈൻ
ഒരു ഇന്ത്യൻ-സ്വീഡിഷ് മെഡിക്കൽ ഡോക്ടറും ക്ലിനിക്കൽ ന്യൂറോ സയന്റിസ്റ്റും ബ്ലോഗറും വിക്കിപീഡിയനും ഗവേഷകയും മെഡിക്കൽ അനലിസ്റ്റുമാണ് നത ഹുസൈൻ. വിക്കിപീഡിയയിൽ അവർ നത ഹുസൈൻ എന്ന ഉപയോക്തൃനാമം ഉപയോഗിക്കുന്നു. കൊറോണ വൈറസിന്റെ ഉത്ഭവത്തെക്കുറിച്ച് വിക്കിപീഡിയയിൽ തെറ്റായ വിവരങ്ങൾ പ്രചരിപ്പിക്കുന്നത് തടയാനുള്ള ശ്രമങ്ങൾ കൈകാര്യം ചെയ്യുന്നതിൻറെ പേരിൽ അവർ പ്രശസ്തയാണ്.
ജീവചരിത്രം
1990 ജൂൺ 11ന് കേരളത്തിലെ കുന്നമംഗലത്താണ് നത ഹുസൈൻ ജനിച്ചത്. മലപ്പുറം ജില്ലയിലെ പരപ്പനങ്ങാടിയിലെ ഫെഡറൽ ബാങ്ക് മാനേജരായ ഹുസൈന്റെയും കോഴിക്കോട് കോടതിയിലെ അഭിഭാഷകയായ ജുവൈരിയയുടെയും മൂത്തമകളാണ് നത ഹുസൈൻ. സ്വീഡനിലേക്ക് മാറിയ അവർ ഇപ്പോൾ സ്റ്റോക്ക്ഹോം കേന്ദ്രമായി പ്രവർത്തിക്കുന്നു.
കരിയർ
2010-ൽ കോഴിക്കോട് മെഡിക്കൽ കോളേജിൽ ഒന്നാം വർഷ വൈദ്യശാസ്ത്ര വിദ്യാർത്ഥിയായിരുന്നപ്പോൾ ഹുസൈൻ തന്റെ വിക്കിപീഡിയ കരിയർ ആരംഭിച്ചു. കോഴിക്കോട് മെഡിക്കൽ കോളജിലെ മൂന്നാംവർഷ എം ബി ബി എസ് വിദ്യാർത്ഥിയായിരുന്നപ്പോൾ നത വിക്കിപീഡിയ സംഘടിപ്പിച്ച അന്തർദേശീയ വിമൺസ് കോൺഫറൻസിൽ ഇന്ത്യയെ പ്രതിനിധീകരിച്ച് പങ്കെടുത്തിരുന്നു. വിക്കീപീഡിയ സംഘടിപ്പിച്ച കോൺഫറൻസിൽ രാജ്യത്ത് നിന്ന് പങ്കെടുത്ത ഏക ഇന്ത്യൻവനിത കൂടിയായിരുന്നു നത. അർജന്റീനയുടെ തലസ്ഥാനമായ ബ്യൂണെസ് അയ്‌റിസിലാണ് വിക്കിപീഡിയയിൽ എഡിറ്റ് ചെയ്യുന്ന വനിതകളുടെ അന്തർദേശീയ സമ്മേളനമായ ലോക വിക്കി വിമൺസ് ക്യാമ്പും സമ്മേളനവും നടന്നത്. മേയ് 23 മുതൽ 26 വരെ നടന്ന സമ്മേളനത്തിൽ വിവിധ രാജ്യങ്ങളിൽ നിന്ന് പതിനേഴ് അംഗങ്ങൾ മാത്രമാണ് പങ്കെടുത്തത്. 2010 ലാണ് നെത മലയാളം വിക്കീപീഡിയയിൽ ആദ്യലേഖനം എഴുതുന്നത്. മലയാളിക്ക് സുപരിചിതമായ ചമ്മന്തിയെക്കുറിച്ചായിരുന്നു ലേഖനം. ചമ്മന്തിയെക്കുറിച്ച് തനിക്കാവുന്ന വിവരങ്ങളെല്ലാം ശേഖരിച്ച് തയ്യാറാക്കിയ ലേഖനം പിന്നീട് വിക്കിപീഡിയയിലെ എഡിറ്റർമാർ പലരും ചേർന്ന് വിപുലപ്പെടുത്തി. ചമ്മന്തിയെക്കുറിച്ച് ഇംഗ്ലീഷുൾപ്പടെ മറ്റു ഭാഷകളിൽ നിലവിൽ ലേഖനമുണ്ടെങ്കിലും ലേഖനത്തിന്റെ ഡെപ്തിൽ മലയാളത്തിലെ ഈ ലേഖനം തന്നെയാണ് ഒന്നാമത്. ഇന്ത്യയിലെ സ്ത്രീകൾക്കും എൽജിബിടിക്യു കമ്മ്യൂണിറ്റിക്കും വേണ്ടി അവർ വിക്കിപീഡിയ ഔട്ട് റീച്ച് സംഘടിപ്പിച്ചു. 2016 -ൽ ഗോതൻബർഗ് സർവകലാശാലയിൽ ചേർന്നുകൊണ്ട് അവർ ഉപരിപഠനം തുടർന്നു. 2018 വരെ അവർ ഹഫിംഗ്ടൺ പോസ്റ്റിൽ ഒരു ബ്ലോഗറായി ജോലി ചെയ്തു. 2020 -ൽ അവർ ഗോഥൻബർഗ് സർവകലാശാലയിൽ നിന്ന് ക്ലിനിക്കൽ ന്യൂറോ സയൻസിൽ പിഎച്ച്ഡി നേടി. സഹ്‌ൽഗ്രെൻസ്ക യൂണിവേഴ്‌സിറ്റി ഹോസ്പിറ്റലിലെ വെർച്വൽ റിയാലിറ്റി സാങ്കേതികവിദ്യ ഉപയോഗിച്ച് ക്ലിനിക്കൽ ന്യൂറോ സയൻസിനെ അടിസ്ഥാനമാക്കിയുള്ള മെഡിക്കൽ ഗവേഷണത്തിൽ അവർ ഏർപ്പെട്ടിട്ടുണ്ട്. അവർ ഗോഥൻബർഗ് സർവകലാശാലയുടെ ക്ലിനിക്കൽ ന്യൂറോ സയൻസ്, പുനരധിവാസ വിഭാഗവുമായി ബന്ധപ്പെട്ടിരിക്കുന്നു.
2020 പകുതിയോടെ, ഇംഗ്ലീഷ്, മലയാളം, സ്വീഡിഷ് ഭാഷാ പതിപ്പുകളിൽ കോവിഡ് -19 പാൻഡെമിക്കുമായി ബന്ധപ്പെട്ട വിക്കിപീഡിയ ലേഖനങ്ങൾ സൃഷ്ടിക്കുന്നതിലും പരിപാലിക്കുന്നതിലും അവർ ശ്രദ്ധ കേന്ദ്രീകരിച്ചു. ഇന്റർനെറ്റിലും സോഷ്യൽ മീഡിയ പ്ലാറ്റ്‌ഫോമുകളിലും കോവിഡ് -19 പാൻഡെമിക്കിനെക്കുറിച്ചുള്ള തെറ്റായ വിവരങ്ങൾ പ്രചരിപ്പിക്കുന്നത് തടയുക എന്ന ലക്ഷ്യത്തോടെ കോവിഡ് -19 നെക്കുറിച്ചുള്ള അശാസ്ത്രീയ മാർഗ്ഗങ്ങളുടെ പട്ടിക ഉൾപ്പെടെ കോവിഡ് -19-നെ സംബന്ധിച്ച് 30-ഓളം ലേഖനങ്ങൾ അവർ വിക്കിപീഡിയയിൽ എഴുതിയിട്ടുണ്ട്.
കോവിഡ് -19 വാക്സിനുകളുടെ ഫലപ്രാപ്തിയെക്കുറിച്ചും വിക്കിപീഡിയയിലെ കോവിഡ് -19 വാക്സിൻ സുരക്ഷയെക്കുറിച്ചുമുള്ള വിഷയങ്ങൾ സംബന്ധിച്ച വിവരങ്ങൾ മെച്ചപ്പെടുത്തുന്നതിനും വിപുലീകരിക്കുന്നതിനുമായി അവർ വിക്കിപദ്ധതിയും ആരംഭിച്ചു.
വിക്കിപീഡിയയിൽ വൈദ്യശാസ്ത്ര വിജ്ഞാനവും വിവരങ്ങളും പ്രചരിപ്പിക്കുന്നതിനും പങ്കിടുന്നതിനുമുള്ള അവരുടെ സംഭാവനകൾ മാനിച്ച് 2020 ലെ വിമൻ ഇൻ ഓപ്പൺ സോഴ്സ് അക്കാദമിക് അവാർഡ് അവർക്ക് ലഭിച്ചു. 2020 ൽ അതിന്റെ ഔദ്യോഗിക ട്വിറ്റർ കൈകാര്യം ചെയ്തത് മുഖേന അവർക്ക് ഐക്യരാഷ്ട്രസഭയിൽ നിന്ന് പ്രത്യേക മാന്യമായ പരാമർശവും ലഭിച്ചു. 2021 വെർച്വൽ വിക്കിമാനിയ കോൺഫറൻസിൽ നിന്നും അവർക്ക് മാന്യമായ പരാമർശം ലഭിച്ചു.
സതോഷി ഒമുറ
2015 ലെ വൈദ്യശാസ്ത്രത്തിനുള്ള നൊബേൽ പുരസ്‌കാരം വില്യം കാംബലിനൊപ്പം പങ്കിട്ട ജപ്പാനീസ് ഗവേഷകനാണ് സതോഷി ഒമുറ. പരാദവിരകൾ വഴിയുണ്ടാകുന്ന റിവർ ബ്ലൈൻഡ്‌നസ് ( River Blindness ), മന്ത് ( Lymphatic Filariasis ) എന്നീ രോഗങ്ങൾ ചികിത്സിക്കാൻ 'അവർമെക്ടിൻ' ( Avermectin ) എന്ന ഔഷധം വികസിപ്പിച്ചവരാണ് വില്യം കാംബലും സതോഷി ഒമുറയും. രോഗബാധ കുറയ്ക്കാൻ വലിയതോതിൽ ഈ ഔഷധം പ്രയോജനപ്പെട്ടു.
ജീവിതരേഖ
1935 ൽ ജപ്പാനിൽ ജനിച്ച സതോഷി ഒമുറ, ടോക്യോ സർവകലാശാലയിൽനിന്ന് 1970 ൽ പിഎച്ച്ഡി നേടി.
Links
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:1935-ൽ ജനിച്ചവർ വർഗ്ഗം:ജൂലൈ 12-ന് ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ഡോൾബി അറ്റ്‌മോസ്
വർഗ്ഗം:സാങ്കേതികവിദ്യ
റോസേസീ
പനിനീർപ്പൂവ്, ആപ്പിൾ തുടങ്ങിയ ചെടികൾ അടങ്ങിയ സസ്യകുടുംബമാണ് റോസേസീ (Rosaceae). 91 ജനുസുകളിലായി 4,828 -ഓളം സ്പീഷിസുകൾ ഈ കുടുംബത്തിലുണ്ട്. റോസ എന്ന തരം ജനുസ്സിൽ നിന്നാണ് ഈ പേര് ഉത്ഭവിച്ചത്. ഏറ്റവും കൂടുതൽ സ്പീഷീസുള്ളതിൽ ആൽക്കെമില്ല (270), സോർബസ് (260), ക്രാറ്റേഗസ് (260), കോട്ടോണിയസ്റ്റർ (260), റൂബസ് (250), പ്രൂണസ് (പ്ലംസ്, ചെറീസ്, പീച്ചുകൾ, ആപ്രിക്കോട്ട്സ്, ബദാം) എന്നിങ്ങനെ ഏതാണ്ട് 200 ഇനം വരെ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:റോസേസീ
ആൽഫ്രഡ് ദ്വീപ്
ആൽഫ്രഡ് ദ്വീപ് വടക്കൻ കനേഡിയൻ ആർട്ടിക്കിനുള്ളിൽ നുനാവട്ടിന്റെ ക്വിക്കിക്താലുക്ക് മേഖലയിൽ സ്ഥിതിചെയ്യുന്ന ജനവാസമില്ലാത്തതും, ക്രമരഹിതമായ ആകൃതിയിലുള്ളതുമായ ഒരു ദ്വീപാണ്. സമുദ്രനിരപ്പിൽ നിന്ന് ഏതാണ്ട് 24 മീറ്ററോളം (79 അടി) ഉയരത്തിൽ സ്ഥിതിചെയ്യുന്ന ഇത്, ഫ്യൂറി ആൻഡ് ഹെക്ല കടലിടുക്കിൽ, പ്രധാന കരയിലെ മെൽവില്ലെ ഉപദ്വീപിന് വടക്ക് വശത്തായും, ബാഫിൻ ദ്വീപിന് തെക്കുമായി സ്ഥിതിചെയ്യുന്നു.
പ്രമിതാക്ഷര
ഉദാഹരണങ്ങൾ
ഉദാഹരണം 1. ഉദാഹരണം -2.
വർഗ്ഗം:ജഗതി ഛന്ദസ്സ് വർഗ്ഗം:നാട്യശാസ്ത്രത്തിലെ വൃത്തങ്ങൾ
മെലിസ മക്കാർത്തി
ഒരു അമേരിക്കൻ നടിയും, ഹാസ്യതാരവും, എഴുത്തുകാരിയും, നിർമ്മാതാവും ഫാഷൻ ഡിസൈനറുമാണ് മെലിസ ആൻ മക്കാർത്തി (ജനനം ഓഗസ്റ്റ് 26, 1970). 1990 കളുടെ അവസാനത്തിൽ ടെലിവിഷനിലും, ചലച്ചിത്രങ്ങളിലും വേഷങ്ങൾ ചെയ്തു തുടങ്ങി. ഗിൽമോർ ഗേൾസ് (2000-2007) എന്ന ടെലിവിഷൻ സീരിയലിൽ സോക്കി സെയിന്റ് ജെയിംസ് എന്ന കഥാപാത്രത്തെ അവതരിപ്പിച്ചതിലൂടെ പ്രശസ്തയായി.ഫോബ്സ് മാസികയുടെ ലോകത്തിൽ ഏറ്റവുമധികം പ്രതിഫലം വാങ്ങുന്ന അഭിനേത്രികളുടെ പട്ടികയിൽ 2015-ൽ മൂന്നാം സ്ഥാനത്തും 2016-ൽ രണ്ടാംസ്ഥാനത്തും എത്തി.
ആദ്യകാലജീവിതം
സാന്ദ്ര - മൈക്കൽ മക്കാർത്തി ദമ്പതികളുടെ മകളായി ഇല്ലിനോയിയിലെ പ്ലെയിൻ ഫീൽഡിൽ ജനിച്ചു. നടിയും മോഡലുമായ ജെന്നി മക്കാർത്തി, പ്രൊഫഷണൽ ബാസ്ക്കറ്റ് ബോൾ താരമായ ജോവാൻ മക്കാർത്തി എന്നിവരുടെ കസിൻ ആണ് മെലിസ. ഒരു വലിയ കത്തോലിക്ക കുടുംബത്തിലെ ഒരു കൃഷിയിടത്തിൽ വളർന്നു. പിതാവ് ഐറിഷ് വംശജനും അമ്മ, ഇംഗ്ലീഷ്, ജർമൻ, ഐറിഷ് വംശജയുമാണ്. ഇല്ലിനോയിയിലെ ജോലിയറ്റ് സെന്റ് ഫ്രാൻസിസ് അക്കാഡമിയിൽ (ഇപ്പോൾ ജോലിയറ്റ് കത്തോലിക്കാ അക്കാദമി) നിന്ന് ബിരുദം നേടി. ലോസ് ഏഞ്ചൽസിലും പിന്നീട് ന്യൂയോർക്ക് സിറ്റിയിലും സ്റ്റാൻഡ്-അപ്പ് കോമഡി ചെയ്താണ് മെലിസ അവരുടെ കരിയർ ആരംഭിച്ചത്. കാലിഫോർണിയയിലെ ലോസ് ആഞ്ചലസിലെ ഒരു സ്കെച്ച് കോമഡി ഗ്രൂപ്പ് ആയ ദി ഗ്രൗണ്ട്ലിങ്സിലെ ഒരു അംഗമായിരുന്നു മെലിസ മക്കാർത്തി.
ഫാത്തിമിയ ഖിലാഫത്ത്
AD 909 മുതൽ AD 1171 വരെ നിലനിന്നിരുന്ന ഒരു ശീഈ ഇസ്മാഈലി ഖിലാഫത്താണ് ഫാത്തിമിയ ഖിലാഫത്ത് (Arabic: الفاطميون/ al-Fāṭimiyyūn). ചെങ്കടൽ മുതൽ ആഫ്രിക്കയുടെ അറ്റ്‌ലാന്റിക് തീരം വരെ വിസ്തൃതിയുള്ള സാമ്രാജ്യമായിരുന്നു ഇത്.
പേര്
ഇസ്ലാമിക പ്രവാചകനായ മുഹമ്മദിന്റെ മകളായ ഫാത്തിമ യുടെ വംശപരമ്പരയാണ് ഫാത്തിമിഡ് രാജവംശം അവകാശപ്പെടുന്നത്. രാജവംശം മുഹമ്മദിന്റെ വംശപരമ്പരയിലൂടെ തന്റെ മകളുടെയും അവളുടെ ഭർത്താവായ അലിയുടെയും ആദ്യ ഷിയാ ഇമാം വഴി അതിന്റെ അവകാശവാദം നിയമവിധേയമാക്കി, അതിനാൽ രാജവംശത്തിന്റെ പേര് ഫാത്തിമി ( അറബി : فاطمي ), "ഫാത്തിമ" എന്നതിന്റെ അറബി ആപേക്ഷിക വിശേഷണമാണ്.
അലിദ് വംശാവലിയെ ഊന്നിപ്പറഞ്ഞുകൊണ്ട്, ഈ രാജവംശം സ്വയം 'അലിദ് രാജവംശം' ( അൽ-ദവ്‌ല അൽ-അലവിയ്യ ) എന്ന് സ്വയം നാമകരണം ചെയ്തു, എന്നാൽ ശത്രുതയുള്ള പല സുന്നി സ്രോതസ്സുകളും അവരെ 'ഉബൈദിഡുകൾ' ( ബനു ഉബൈദ് ) എന്ന് വിളിക്കുന്നു. ആദ്യത്തെ ഫാത്തിമിദ് ഖലീഫയുടെ പേരിന് ഉബൈദ് അള്ളാ എന്ന രൂപം നൽകി.
കലയും വാസ്തുവിദ്യയും
ഫാത്തിമികൾ അവരുടെ വിശിഷ്ടമായ കലകൾക്ക് പേരുകേട്ടവരായിരുന്നു. ഇസ്ലാമിക കലയുടെയും വാസ്തുവിദ്യയുടെയും ചരിത്രത്തിൽ ഫാത്തിമിഡ് കാലഘട്ടം വളരെ പ്രധാനമാണ്, കാരണം ഇത് അവരുടെ പരിണാമത്തെക്കുറിച്ച് വിശദമായ പഠനത്തിന് ആവശ്യമായ വസ്തുക്കൾ നിലനിൽക്കുന്ന ആദ്യകാല ഇസ്ലാമിക രാജവംശങ്ങളിലൊന്നാണ്. [206] ഫാത്തിമിഡ് കലയുടെ ശൈലീപരമായ വൈവിധ്യം മെഡിറ്ററേനിയൻ ലോകത്തിന്റെ അക്കാലത്തെ വിശാലമായ സാംസ്കാരിക അന്തരീക്ഷത്തിന്റെ പ്രതിഫലനമായിരുന്നു. [206] ചടുലമായ ആലങ്കാരിക രൂപങ്ങളുടെ ഉപയോഗവും അറബി ലിഖിതങ്ങൾക്ക് കോണാകൃതിയിലുള്ളതും പുഷ്പങ്ങളുള്ളതുമായ കുഫിക് ലിപിയുടെ ഉപയോഗവുമാണ് അവരുടെ അലങ്കാര കലകളുടെ ഏറ്റവും ശ്രദ്ധേയമായ സവിശേഷതകൾ. [206]ഒരു തരം സെറാമിക് ലുസ്‌ട്രിവെയറും സോളിഡ് റോക്ക് ക്രിസ്റ്റലിൽ കൊത്തിയെടുത്ത വസ്തുക്കളുടെ ക്രാഫ്റ്റിംഗും അഭിവൃദ്ധി പ്രാപിച്ച ഏറ്റവും അറിയപ്പെടുന്ന കലാരൂപങ്ങളിൽ ഉൾപ്പെടുന്നു. ലിനൻ തുണിത്തരങ്ങളുടെ നിർമ്മാണവും ടിറാസ് വർക്ക്ഷോപ്പും രാജവംശം സ്പോൺസർ ചെയ്തു. വിവിധ ആഡംബര വസ്തുക്കളുടെ ഒരു വലിയ ശേഖരം ഒരിക്കൽ ഖലീഫയുടെ കൊട്ടാരങ്ങളിൽ നിലനിന്നിരുന്നു, എന്നാൽ അവയിൽ ചില ഉദാഹരണങ്ങൾ ഇന്നും നിലനിൽക്കുന്നു. [206]
ഈജിപ്തിലും ഇന്നത്തെ ടുണീഷ്യയിലും, പ്രത്യേകിച്ച് മുൻ തലസ്ഥാനങ്ങളായ മഹ്ദിയ (അൽ-മഹ്ദിയ്യ), കെയ്റോ (അൽ-ഖാഹിറ) എന്നിവിടങ്ങളിൽ ഫാത്തിമിഡ് വാസ്തുവിദ്യയുടെ നിരവധി അടയാളങ്ങൾ നിലവിലുണ്ട്. മഹ്ദിയയിൽ, അവശേഷിക്കുന്ന ഏറ്റവും പ്രധാനപ്പെട്ട സ്മാരകം ഗ്രേറ്റ് മോസ്‌ക് ആണ്. [67] കെയ്റോയിലെ പ്രമുഖ ഉദാഹരണങ്ങളിൽ അൽ-അസ്ഹർ മസ്ജിദ്, അൽ-ഹക്കീം മസ്ജിദ് എന്നിവ ഉൾപ്പെടുന്നു , കൂടാതെ അൽ-അഖ്മർ മസ്ജിദിന്റെ ചെറിയ സ്മാരകങ്ങൾ , സയ്യിദ റുഖയ്യയുടെ മഷ്ഹദ് , അൽ-സാലിഹ് തലായിയുടെ മസ്ജിദ് എന്നിവ ഉൾപ്പെടുന്നു. [207] [205] അൽ-അസ്ഹർ മസ്ജിദ്, ഇന്ന് അൽ-അസ്ഹർ യൂണിവേഴ്‌സിറ്റി എന്നറിയപ്പെടുന്ന പഠനത്തിന്റെയും അധ്യാപനത്തിന്റെയും കേന്ദ്രം കൂടിയായിരുന്നു., ഫാത്തിമയുടെ (മുഹമ്മദിന്റെ മകൾ, ഫാത്തിമികൾ വംശജരാണെന്ന് അവകാശപ്പെട്ടിരുന്നു), അസ്-സഹ്‌റ (മിടുക്കി) എന്ന് വിളിക്കപ്പെട്ടിരുന്നു. [208] ഖാൻ എൽ-ഖലീലിക്ക് സമീപമുള്ള ബയ്ൻ അൽ-ഖസ്റൈനിനു ചുറ്റുമുള്ള ഒരു വലിയ പ്രദേശം ഉൾക്കൊള്ളുന്ന രണ്ട് പ്രധാന ഫാത്തിമിഡ് കൊട്ടാരങ്ങൾ കെയ്റോയിൽ ഉണ്ടായിരുന്നു. [209] ബദർ അൽ-ജമാലി നിർമ്മിച്ച നഗര മതിലുകളുടെ ഭാഗങ്ങൾ - പ്രധാനമായും അതിന്റെ മൂന്ന് കവാടങ്ങൾ - നിലനിൽക്കുന്നു.
തദ്ദേശീയവും കമ്മ്യൂണിറ്റി സംരക്ഷിത പ്രദേശങ്ങളും
തദ്ദേശീയവും കമ്മ്യൂണിറ്റി സംരക്ഷിത പ്രദേശങ്ങളും ജൈവപരവും സാംസ്കാരികവുമായ വൈവിധ്യങ്ങളുടെ സംരക്ഷണത്തിന് പ്രത്യക്ഷത്തിൽ നല്ല ഫലങ്ങൾ നൽകുന്ന തദ്ദേശീയ ജനങ്ങളോ പ്രാദേശിക സമൂഹങ്ങളോ യഥാർത്ഥത്തിൽ ഭരിക്കുന്ന ഇടങ്ങളാണ്. ICCA-കളിൽ, പരമ്പരാഗത രീതികളുടെ തുടർച്ചയോ പുനരുജ്ജീവനമോ പരിഷ്‌ക്കരണമോ (അവയിൽ ചിലത് പുരാതന ഉത്ഭവം) കൂടാതെ/അല്ലെങ്കിൽ പുതിയ സംരംഭങ്ങൾ പുതിയ ഭീഷണികളോ അവസരങ്ങളോ നേരിടുമ്പോൾ പ്രകൃതി വിഭവങ്ങളെയും സാംസ്കാരിക മൂല്യങ്ങളെയും സംരക്ഷിക്കുന്നതിനും പുനഃസ്ഥാപിക്കുന്നതിനും സാധിക്കുന്നു. ചില ICCA-കൾ ഏറ്റവും കുറഞ്ഞ മനുഷ്യ സ്വാധീനമുള്ള വിദൂര ആവാസവ്യവസ്ഥയിലാണ് സ്ഥിതി ചെയ്യുന്നത്. മറ്റുള്ളവ മനുഷ്യ അധിനിവേശത്താൽ ശക്തമായി ബാധിക്കപ്പെട്ടതോ പരിഷ്കരിച്ചതോ ആയ പ്രദേശങ്ങളിലെ വിവിധ നിയന്ത്രണങ്ങളുടെയും വ്യാപ്തികളുടെയും മേഖലകളെ ഉൾക്കൊള്ളുന്നു. "സംരക്ഷിത പ്രദേശം" എന്നതിന്റെ IUCN നിർവചനത്തിന് ICCA-കൾ അനുയോജ്യമാകാം അല്ലെങ്കിൽ അനുയോജ്യമല്ലായിരിക്കാം. എന്നാൽ, അവ ചെയ്യുമ്പോൾ, അവ ഏതെങ്കിലും IUCN സംരക്ഷിത ഏരിയ വിഭാഗങ്ങളിൽ പെടും.
ഒരു ICCA തിരിച്ചറിയാൻ ഇനിപ്പറയുന്ന മൂന്ന് സവിശേഷതകൾ ഉപയോഗിക്കുന്നു:
നിർവ്വചനം
2003-ലെ IUCN വേൾഡ് പാർക്ക്‌സ് കോൺഗ്രസ് ICCAകളെ ഇങ്ങനെ നിർവചിച്ചു:
"സ്വാഭാവികവും കൂടാതെ/അല്ലെങ്കിൽ പരിഷ്‌ക്കരിച്ച ജൈവവൈവിധ്യ മൂല്യങ്ങളും പാരിസ്ഥിതിക സേവനങ്ങളും ഉൾക്കൊള്ളുന്ന, തദ്ദേശീയരും പ്രാദേശിക സമൂഹങ്ങളും പരമ്പരാഗത നിയമങ്ങളിലൂടെയോ മറ്റ് ഫലപ്രദമായ മാർഗങ്ങളിലൂടെയോ(sedentary and mobile) സ്വമേധയാ സംരക്ഷിക്കുന്നു."
പുറംകണ്ണികൾ
വർഗ്ഗം:മനുഷ്യാവകാശ സംഘടനകൾ
തോപ്പിൽ ആന്റോ
ഗാനമേളകളിലൂടെ ശ്രദ്ധേയനായ തോപ്പിൽ ആൻ്റോക്ക് ത​​ന്റേ​തു​മാ​ത്ര​മാ​യ ഗാ​നാ​വ​ത​ര​ണ ശൈ​ലി​കൊ​ണ്ട് സാ​ധാ​ര​ണ​ക്കാ​രാ​യ സം​ഗീ​താ​സ്വാ​ദ​ക​രു​ടെ ഹൃ​ദ​യ​ത്തി​ൽ ഇ​ടം നേ​ടാ​ൻ കഴിഞ്ഞു. "മധുരിക്കും ഓർമകളേ "എന്ന ഗാനം ആദ്യം പാടിയത് സി.ഒ. ആന്റോ ആണെങ്കിലും ഈ പാട്ടിനെ ഒരു ജനകീയ ഗാനം ആക്കി മാറ്റിയതിൽ തോപ്പിൽ ആൻ്റോക്കും ഒരു പങ്കുണ്ടെന്ന് പറയാം.
ജീവിതരേഖ
ചവിട്ടുനാടക കലാകാരൻ തോപ്പിൽ ജോസഫ് കുഞ്ഞാപ്പുവിന്റെയും ഏലീശ്വയുടെയും മകനായി കൊച്ചിക്ക് സമീപമുള്ള ഇടപ്പള്ളിയിൽ 1940 ജൂൺ 6-ന് ജനനം. മുഹമ്മദ് റഫിയുടെയും ലതാ മങ്കേഷ്കറിന്റെയും മുകേഷിന്റെയും ഗാനങ്ങൾ കേട്ടു പഠിച്ച അദ്ദേഹം സ്‌കൂൾ സാഹിത്യസമാജങ്ങളിലൂടെയാണ്‌ സംഗീതവേദിയിലേക്ക് എത്തുന്നത്. പിന്നീട് ഇടപ്പള്ളി കോമള മ്യൂസിക്കൽ ആർട്സിൽ ചേർന്ന ആന്റോ അവരുടെ പരിപാടികളിലെ സ്ഥിരം സാന്നിധ്യമായി മാറി.
നാടകരംഗം
നാട്ടിലെ യോഗങ്ങളിലും കല്യാണ വീടുകളിലുമൊക്കെ പാടിനടന്നിരുന്ന ആന്റോയെ നാടകഗാനരംഗത്തേക്ക് കൂട്ടിക്കൊണ്ട് വന്നത് മുൻ കേന്ദ്ര മന്ത്രി എ.സി. ജോർജായിരുന്നു. വിമോചനസമരകാലത്തു ജില്ലാ കോൺഗ്രസ് കമ്മിറ്റിയുടെ നാടകങ്ങൾക്കു വേണ്ടി പാടാൻ അവസരം കൊടുക്കുന്നത് അദ്ദേഹമാണ്. സി.ജെ. തോമസിന്റെ വിഷവൃക്ഷം എന്ന നാടകത്തിൽ ആദ്യമായി പാടി. പിന്നീട് മാള മഹാത്മാ തീയറ്റേഴ്സ്, ചാലക്കുടി സൈമ തീയറ്റേഴ്സ്, എൻ.എൻ. പിള്ളയുടെ നാടക സമിതി, കായംകുളം പീപ്പിൾസ് തീയറ്റേഴ്സ് എന്നിങ്ങനെ വിവിധ പ്രൊഫഷണൽ നാടക നാടകസമിതികളിലൂടെ തന്റെ സംഗീതയാത്ര തുടർന്നു. എച്ച്‌എംവി-യുടെ റിക്കോർഡുകൾ ഇറങ്ങിയ കാലത്ത് അവയ്ക്കു വേണ്ടി പാടിയ പാട്ടുകൾ ആന്റോയെ കൂടുതൽ പ്രശസ്‌തനാക്കി.
ചലച്ചിത്രരംഗം
കെ.എസ്. ആന്റണിയാണു സിനിമാ പിന്നണി ഗാനരംഗത്തേക്കു കൂട്ടിക്കൊണ്ടുപോകുന്നത്. ഫാദർ ഡാമിയൻ ആയിരുന്നു ആദ്യ ചിത്രം. "പിന്നിൽനിന്നു വിളിക്കും കുഞ്ഞാടുകൾ തൻ വിളികേൾക്കാതെ എങ്ങു പോണു" എന്നതായിരുന്നു ഗാനം. വീണപൂവ്, സ്നേഹം ഒരു പ്രവാഹം, അനുഭവങ്ങളേ നന്ദി തുടങ്ങി ഒട്ടേറെ ചിത്രങ്ങളിൽ അദ്ദേഹം പാടിയിട്ടുണ്ട്. 2017-ൽ പുറത്തിറങ്ങിയ ഹണി ബീ 2 : സെലിബ്രേഷൻസ് എന്ന സിനിമയിലെ "നുമ്മടെ കൊച്ചി" എന്ന ഗാനമാണ് അദ്ദേഹം അവസാനമായി സിനിമക്ക് വേണ്ടി പാടിയത്. ബേണി ഇഗ്‌നേഷ്യസിനൊപ്പം കലാപം എന്ന സിനിമയിൽ സംഗീതസംവിധായകനായി.
ഗാനമേളരംഗം
ഒരു സ്‌റ്റേജ് ഗായകൻ കൂടിയായിരുന്ന തോപ്പിൽ ആന്റോ, കൊച്ചിൻ കലാഭവൻ, ഹരിശ്രീ, ശിവഗിരി ശാരദാ കലാസമിതി, തിരുവനന്തപുരം ടാസ്, കൊച്ചിൻ സാക്‌സ്, ഓൾഡ് ഈസ് ഗോൾഡ് തുടങ്ങി കേരളത്തിലെ പ്രമുഖ ഗാനമേളാസംഘങ്ങളിൽ പലതിലും പാടിയിട്ടുണ്ട്. ജനനീ ജന്മഭൂമി എന്ന സിനിമയിൽ സി.ഒ. ആന്റോ ആലപിച്ച "മധുരിക്കും ഓർമകളേ’ എന്ന ഗാനം അദ്ദേഹം ആയിരക്കണക്കിന് വേദികളിലാണ് പാടിയത്. 'കാത്തുസൂക്ഷിച്ച കസ്തൂരിമാമ്പഴം’, ‘അന്നത്തിനും പഞ്ഞമില്ല’, മുഹമ്മദ് റഫി പാടിയ ‘യാഹൂ’ തുടങ്ങിയവയായിരുന്നു അദ്ദേഹത്തിന്റെ മറ്റ് മാസ്റ്റർപീസുകൾ. ഇടക്കാലത്ത് കൊച്ചിൻ ബാൻഡോർ എന്ന പേരിൽ സ്വന്തം ട്രൂപ്പും രൂപീകരിച്ചിരുന്നു. ഒട്ടേറെ പുതുമുഖഗായകരെ ഈ ട്രൂപ്പിലൂടെ അദ്ദേഹം സംഗീതാസ്വാദകർക്ക് പരിചയപ്പെടുത്തി.
ലളിതഗാന-കവിതാരംഗം
ആകാശവാണി തൃശൂർ നിലയത്തിൽ ലളിതഗാനഗായകൻ എന്ന നിലയിൽ രണ്ടു പതിറ്റാണ്ട്‌ പ്രവർത്തിച്ചു. നിരവധി ഭക്‌തിഗാന ആൽബങ്ങളിലും പാടിയിട്ടുണ്ട്. ‘കാവ്യധാര’യെന്ന പേരിൽ ചങ്ങമ്പുഴക്കവിതകളുടെ സംഗീതാവിഷ്കാരവും അദ്ദേഹം നിർവഹിച്ചിട്ടുണ്ട്.
നിര്യാണം
2021 ഡിസംബർ 4-ന് വാർധക്യ സഹജമായ അസുഖങ്ങളെ തുടർന്ന് ഇടപ്പള്ളിയിലെ വീട്ടിൽ വെച്ച് 81-ആം വയസ്സിൽ അന്തരിച്ചു.
അവലംബം
വർഗ്ഗം:മലയാളചലച്ചിത്രപിന്നണിഗായകർ വർഗ്ഗം:മലയാളനാടക ഗായകർ വർഗ്ഗം:1940-ൽ ജനിച്ചവർ വർഗ്ഗം:2021-ൽ മരിച്ചവർ
ഹഥ്റാസ് കൂട്ടബലാത്സംഗവും കൊലപാതകവും (2020)
ഉത്തർപ്രദേശിലെ ഹഥ്റാസിൽ പത്തൊൻപതുകാരിയായ ദലിത് യുവതിയെ സവർണ്ണരായ നാല് പേർ ചേർന്ന് കൂട്ടബലാത്സംഗം ചെയ്ത് മരണാസന്നയാക്കുകയും, രണ്ടാഴ്ചത്തെ ചികിത്സയ്ക്ക് ശേഷം മരണപ്പെടുകയും ചെയ്ത സംഭവമാണ് ഹഥ്റാസ് കൂട്ടബലാത്സംഗവും കൊലപാതകവും (2020).
യുവതിയുടെ മരണത്തോടെ പോലീസ് തിടുക്കത്തിൽ മൃതദേഹം ദഹിപ്പിച്ചത് ബന്ധുക്കളുടെ എതിർപ്പിനെ അവഗണിച്ചായിരുന്നു എന്ന് ആരോപണമുയർന്നിരുന്നു. എന്നാൽ പോലീസ് ഇത് നിഷേധിച്ചു. സംഭവത്തിന്ശേഷം മജിസ്ട്രേട്ടിന് മുന്നിൽ നൽകിയ മൊഴിയിൽ നാല് പ്രതികളുടെ പേര് യുവതി വ്യക്തമാക്കിയിരുന്നു. എന്നാൽ ആദ്യ പത്തുദിവസവും പ്രതികളെ പിടികൂടാനോ നടപടി സ്വീകരിക്കാനോ അധികൃതർ തയ്യാറായില്ലെന്ന് ബന്ധുക്കൾ ആരോപിച്ചു.
ഈ സംഭവം രാജ്യമെമ്പാടും പ്രതിഷേധങ്ങൾക്കിടയാക്കി. ആഗോളതലത്തിൽ തന്നെ വ്യാപകമായ മാധ്യമശ്രദ്ധ ലഭിച്ചതോടെ അധികൃതർക്കെതിരെ വ്യാപക പ്രതിഷേധം ഉയർന്നു.
സംഭവം
2020 സെപ്റ്റംബർ 14-ന് 19 കാരിയായ ദളിത് യുവതി കാലിത്തീറ്റ ശേഖരിക്കാൻ ഫാമിൽ പോയപ്പോഴാണ് സംഭവം നടക്കുന്നത്. സന്ദീപ് താക്കൂർ, രാമു താക്കൂർ, ലവ്കുശ് താക്കൂർ, രവി താക്കൂർ എന്നിവർ ചേർന്ന് ബലാത്സംഗം ചെയ്യാൻ ശ്രമിക്കുകയായിരുന്നു. എതിർത്തുനിന്ന യുവതിയെ കഴുത്തിൽ ദുപ്പട്ട കെട്ടി വലിച്ചെറിയുകയും കഴുത്ത് ഞെരിച്ച് കൊലചെയ്യാൻ ശ്രമിക്കുകയുമായിരുന്നു എന്നാണ് കേസ്. നട്ടെല്ലിനേറ്റ ഗുരുതരമായ പരിക്ക്, കഴുത്തുഞെരിച്ച സമയത്ത് നാവ് കടിച്ചു അറ്റുപോയത് എന്നിവയാണ് മരണകാരണമായ പരിക്കുകളെന്ന് കരുതപ്പെടുന്നു. യുവതിയുടെ കരച്ചിൽ കേട്ടെത്തിയ മാതാവ് ഉടൻ തന്നെ പോലീസ് സ്റ്റേഷനിലെത്തിയെങ്കിലും അവരുടെ വാദങ്ങൾ തള്ളിക്കളയുകയും പരിഹസിച്ച് വിടുകയുമാണ് അവർ ചെയ്തത്. സെപ്തംബർ 20 ന് മാത്രമാണ് പോലീസ് പരാതി രജിസ്റ്റർ ചെയ്തത്. 22-ആം തിയ്യതി ഇരയുടെ മൊഴി രേഖപ്പെടുത്തിയ പോലീസ്, യുവതി ബലാത്സംഗം ചെയ്യപ്പെട്ടതായും എതിർക്കാൻ ശ്രമിച്ചപ്പോൾ കഴുത്ത് ഞെരിച്ച് കൊലപ്പെടുത്താൻ ശ്രമിച്ചതായും രേഖപ്പെടുത്തി. ആദ്യം അലീഗഡിലെ ആശുപത്രിയിൽ പ്രവേശിപ്പിക്കപ്പെട്ട യുവതിയെ നില മോശമായതിനെ തുടർന്ന് ദൽഹിയിലെ സഫ്ദർജംഗ് ആശുപത്രിയിലേക്ക് മാറ്റുകയായിരുന്നു. സെപ്റ്റംബർ 29-ന് യുവതിയുടെ അന്ത്യം സംഭവിച്ചു.
സന്ദീപും ലുവ്കുഷും മാസങ്ങളായി തന്നെയും ഇരയേയും ഉപദ്രവിക്കുകയായിരുന്നുവെന്ന് ഇരയുടെ അമ്മ പറഞ്ഞു.
പോസ്റ്റ്‌മോർട്ടം റിപ്പോർട്ട് പ്രകാരം സെർവിക്കൽ സ്പൈനിൽ ഏറ്റ ആഘാതമാണ് മരണകാരണം എന്ന് സൂചിപ്പിക്കുന്നു. ബലാത്സംഗവും ശ്വാസം മുട്ടിക്കലും റിപ്പോർട്ടിൽ പരാമർശിക്കുന്നുണ്ട്.
അവലംബം
വർഗ്ഗം:സ്ത്രീകൾക്കെതിരായ കുറ്റകൃത്യങ്ങൾ ഇന്ത്യയിൽ വർഗ്ഗം:Coordinates on Wikidata
വിനീത ബാലി
പ്രമുഖ ഇന്ത്യൻ വനിതാവ്യവസായിയായ വിനീത ബാലി 1955 ൽ ബാംഗ്ലൂരിൽ ജനിച്ചു. ബ്രിട്ടാനിയാ ഇൻറസ്ട്രീസിൻറെ മാനേജിംഗ് ഡയരക്ടർ, കാഡ്ബെറിയുടെ ഇംഗ്ലണ്ടിലെ സീനിയർ ബ്രാൻഡ്‌ മാനേജർ, കൊക്ക-കോളയുടെ ആഗോള മാർക്കെറ്റിംഗ് മാനേജർ എന്നീ നിലകളിൽ സേവനമനുഷ്ടിച്ചിട്ടുണ്ട്.
ഔദ്യോഗിക ജീവിതം
പ്രശസ്ത ഇന്ത്യൻ കമ്പനിയായ വോൾട്ടാസിലാണ് വിനീത ജോലി ആരംഭിക്കുന്നത്. അവിടെവച്ച് ശീതളപാനീയമായ രസ്ന (പാനീയം) വികസിപ്പിച്ചെടുക്കുന്നതിനു നേതൃത്വം നൽകി. പിന്നീട് കാഡ്ബെറിയുടെ ബ്രാൻഡ്‌ മാനേജറായി പതിനാലുവർഷം പ്രവർത്തിച്ചു. ഇതിനിടയിലാണ് വിദേശത്തു പഠിക്കാനുള്ള സ്കോളർഷിപ്പ്‌ ലഭിക്കുന്നത്. പിന്നീട് കാഡ്ബെറിയുടെ സീനിയർ ബ്രാൻഡ്‌ മാനേജർ എന്നനിലയിൽ നൈജീരിയയിലും ദക്ഷിണാഫ്രിക്കയിലും പ്രവർത്തിക്കുമ്പോഴാണ് കൊക്കോകോളയിൽ അവസരം ലഭിച്ചത്. ആഗോള മാർക്കെറ്റിംഗ് മാനേജർ എന്ന നിലയിൽ ജോലിആരംഭിച്ച വിനീത പിന്നീട് കൊക്കോകോളയുടെ ലാറ്റിൻ അമേരിക്കയിലെ വൈസ് പ്രസിഡണ്ട്‌ എന്ന നിലയിലും പ്രവർത്തിച്ചു. 2005 ൽ ഇന്ത്യയിൽ മടങ്ങിയെത്തിയ അവർ പിന്നീട് ബ്രിട്ടാനിക്കയുടെ മാനേജിംഗ് ഡയരക്ടർ ആയി സേവനമനുഷ്ടിച്ചു.
മാങ്കുളം ഗ്രാമപഞ്ചായത്ത്
ഇടുക്കി ജില്ലയിലെ ദേവികുളം താലൂക്കിൽ ദേവികുളം ബ്ലോക്കിലാണ് മാങ്കുളം ഗ്രാമപഞ്ചായത്ത് സ്ഥിതി ചെയ്യുന്നത്. 2000 ഓക്ടോബർ 2-ാം തിയതി രൂപീകൃതമായ ഈ പഞ്ചായത്ത് മാങ്കുളം വില്ലേജ് പരിധിയിൽ ഉൾപ്പെടുന്നു. 123 ചതുരശ്ര കിലോമീറ്റർ വിസ്തീർണ്ണമുള്ള ഈ പഞ്ചായത്തിന്റെ അതിരുകൾ വടക്കുഭാഗത്ത് മൂന്നാർ പഞ്ചായത്തും, തെക്കുഭാഗത്ത് അടിമാലി പഞ്ചായത്തും, കിഴക്കുഭാഗത്ത് മൂന്നാർ, പള്ളിവാസൽ പഞ്ചായത്തുകളും, പടിഞ്ഞാറുഭാഗത്ത് കുട്ടമ്പുഴ, അടിമാലി പഞ്ചായത്തുകളുമാണ്. ഭൂപ്രകൃതിയനുസരിച്ച് മലനാട് മേഖലയിൽ വരുന്ന മാങ്കുളം പഞ്ചായത്തിലെ പ്രധാന വിളകൾ റബ്ബർ, കൊക്കോ, കവുങ്ങ്, ഏലം, ജാതി, കാപ്പി, കൊടി, തെങ്ങ് മുതലായവയാണ്. നല്ലതണ്ണിപ്പുഴ, മാങ്കുളം പുഴ, ഈറ്റചോല പുഴ എന്നിവ പഞ്ചായത്തിലെ പ്രധാന ജലസ്രോതസ്സുകളാണ്.
=മാങ്കുളം ചെറുകിട ജലവൈദ്യുതപദ്ധതി =
= ഭൂപ്രകൃതിയും വിനോദ സഞ്ചാരവും  =
മലമ്പ്രദേശമായ മാങ്കുളം പഞ്ചായത്തിൽ നിരവധി കുന്നുകളും, മലകളുമുണ്ട്. പള്ളികുന്ന്, 96 കുന്ന്, മുനിപാറകുന്ന്, പാർവ്വതിമല, കിളിക്കല്ല് മല, വിരിഞ്ഞപാറ മല എന്നിവ ഇവിടുത്തെ പ്രധാന കുന്നുകളും മലകളുമാണ്. മൊത്തം ഭൂവിസ്തൃതിയുടെ 25 ശതമാനം വനപ്രദേശമാണ്. ആനക്കുളം ഓര്, പെരുമ്പൻകുത്ത്, നക്ഷത്രകുത്ത്, ചിന്നാർ കുത്ത്, കിളിക്കല്ല് കുത്ത്, വിരിഞ്ഞ പാറ മുനിയറ, കള്ളക്കുട്ടികുടി കുത്ത്, കോഴിവാലൻ കുത്ത്, വെല്ലിപാറകുട്ടി, വിരിപാറ തേയിലതോട്ടം എന്നിവ ഈ പഞ്ചായത്തിലേക്ക് വിനോദ സഞ്ചാരികളെ ആകർഷിക്കുന്ന സ്ഥലങ്ങളാണ്. നെടുമ്പാശ്ശേരി-കൊടൈക്കനാൽ സംസ്ഥാന പാത പഞ്ചായത്തിലൂടെ കടന്നു പോകുന്നു.
ഭാരതത്തിന്റെ സുഗന്ധവ്യഞ്ജന ഉദ്യാനമായ കേരള സംസ്ഥാനത്തിന്റെ കിഴക്ക് ഭാഗത്തായി സ്ഥിതി ചെയ്യുന്ന ഇടുക്കി ജില്ലയുടെ കിഴക്കേ അറ്റത്ത് തമിഴ് നാടിനോട് തൊട്ടുകിടക്കുന്ന മാങ്കുളം പഞ്ചായത്ത് ഭൂമിശാസ്ത്രപരമായും കാലാവസ്ഥ, സംസ്കാരം, കാർഷികവിളകൾ എന്നിവയുടെ കാര്യത്തിലും കേരളത്തിലെ മറ്റുപ്രദേശങ്ങളിൽ നിന്നും വ്യത്യസ്തത പുലർത്തുന്നു. പശ്ചിമഘട്ടത്തിന്റെ ഭാഗമായി സഹ്യപർവ്വതനിരകൾക്കിടയിലാണ് പ്രകൃതിരമണീയമായ ഈ പ്രദേശം സ്ഥിതി ചെയ്യുന്നത്. ഹൈറേഞ്ചസ് എന്ന കാർഷിക കാലാവസ്ഥ മേഖലയിലാണ് ഈ പഞ്ചായത്ത് ഉൾപ്പെടുന്നത്. ചരിത്രപുരാവസ്തു ഗവേഷകർ 3000 കൊല്ലങ്ങൾക്ക് മേൽ പ്രായം കണക്കാക്കിയിട്ടുള്ള പ്രപിതാ മഹാന്മാർ വരച്ച എഴുത്തളകളും നൂറ്റാണ്ടുകളായി നിലനിൽക്കുന്ന ചരിത്രമുറങ്ങുന്ന മുനിയറകളും ഈ പ്രദേശത്തിന്റെ മാത്രം സ്വന്തം. പഞ്ചപാണ്ഡവൻമാരുടെ പുണ്യപാദധൂളികളാൽ അനുഗൃഹീതമാണ് ഇവിടുത്തെ മിക്ക പ്രദേശങ്ങളും എന്ന് പഴമക്കാർ വിശ്വസിക്കുന്നു.
മാങ്കുളത്തെ കുറിച്ച് പുറംലോകം അറിഞ്ഞ് തുടങ്ങിയിട്ട് ഏറെ നാളുകളൊന്നും ആയിട്ടില്ല. വേണ്ടത്ര വാഹന സൗകര്യമോ മററ് അടിസ്ഥാന വികസനങ്ങളോ എത്തിപ്പെടാതെ കിടക്കുന്ന മാങ്കുളം അക്ഷരാർത്ഥത്തിൽ വനത്തിനുളളിലെ പറുദീസ തന്നെയാണ്. മലകളാൽ ചുറ്റപ്പെട്ട് പച്ചപ്പിന്റെ മേലങ്കിയണിഞ്ഞ് കാട്ടരുവികളാലും പുഴകളാലും വെളളച്ചാട്ടങ്ങളാലും സമൃദ്ധമായി തണുത്ത കാറ്റിന്റെ സ്പർശനത്താൽ കുളിരണിഞ്ഞ് നിൽക്കുന്ന മാങ്കുളം മൂന്നാറിനോട് ചേർന്നു കിടക്കുന്ന, അറിയപ്പെടേണ്ടുന്ന എന്നാൽ അറിയാൻ ബാക്കി വച്ച പ്രകൃതി സൗന്ദര്യത്തിന്റെ ഒരു തുരുത്താണ്.
= യാത്ര സൗകര്യം =
കല്ലാറ്റിൽ നിന്നു തുടങ്ങിയ യാത്രയിൽ മാങ്കുളത്തേക്ക് പതിനേഴ് കിലോമീറ്റർ എന്ന പൊതുമരാമത്ത് വകുപ്പിന്റെ ബോർഡ് സഞ്ചാരികളെ സ്വാഗതം ചെയ്യുന്നു. വീതി കൂടിയ ദേശീയ പാതയിൽ നിന്നും ഇടുങ്ങിയതും ഗട്ടറുകൾ നിറഞ്ഞതുമായ പതിനേഴ് കിലോമീറ്റർ ദൂരം താണ്ടുക എന്നതാണ് യാത്രയ്ക്കിടയിലെ പ്രധാന വെല്ലുവിളി. ഇടയ്ക്കിടെ വന്നു പോകുന്ന സ്വകാര്യ ബസുകളാണ് പ്രദേശത്തേക്കുളള തരക്കേടില്ലാത്ത യാത്രാ സംവിധാനം. വളഞ്ഞും തിരിഞ്ഞും പോകുന്ന റോഡിലൂടെ കുരിശുപാറയും പീച്ചാടും പിന്നിട്ടാൽ മറ്റൊരു ലോകമായി. മാനം മുട്ടെ വളർന്നു നിൽക്കുന്ന വന്മരങ്ങൾക്കിടയിലൂടെ നുരഞ്ഞൊഴുകു കാട്ടാറിനരികിലൂടെ സുഗന്ധം പൊഴിക്കുന്ന ഏലച്ചെടികൾക്കിടയിലൂടെയുളള യാത്ര ഏതൊരു സൗന്ദര്യാസ്വാദകന്റയും മനസ്സിൽ എണ്ണമറ്റ പൂക്കൾ വിരിയിക്കും. വലിയ മരങ്ങൾ പിന്നിട്ട് റോഡിനിരുവശവും പരന്ന് കിടക്കുന്ന തേയിലത്തോട്ടങ്ങൾക്കിടയിലൂടെയാണ് പിന്നീടുളള സഞ്ചാരം. നിരനിരയായി വെട്ടി നിർത്തിയിരിക്കുന്ന തേയില ചെടികൾക്കിടയിൽ വളർന്നു നിൽക്കുന്ന ചൗക്ക മരങ്ങളും കരിവീരന്റെ ഗാംഭീര്യത്തോടെ ഉയർന്നു നിൽക്കുന്ന പാറക്കൂട്ടങ്ങളും മണ്ണിലേക്ക് പെയ്തിറങ്ങാൻ വെമ്പുന്ന മഞ്ഞു കണങ്ങളും അങ്ങനെ മാമരങ്ങൾക്കിടയിൽ നിന്നും വിശാലമായ പച്ച വിരിച്ച് കിടക്കുന്ന തേയില ചെടികൾക്കിടയിലൂടെ സഞ്ചരിക്കുമ്പോൾ കഴിഞ്ഞ് പോകുന്ന സുന്ദര നിമിഷങ്ങളെ ഓർമകൾക്കൊപ്പം ചേർത്ത് നിർത്താൻ മത്സരിച്ച് ചിത്രങ്ങൾ പകർത്തുന്ന സഞ്ചാരികളെ വഴിയരികുകളിൽ കാണാം.
മൂന്നാറിനോട് ചേർന്നു കിടക്കുന്ന പ്രദേശമാണെങ്കിലും ആഡംബരത്തിന്റെ വലിയ റിസോർട്ടുകളോ മുന്തിയ ഹോട്ടലുകളോ വാഹനങ്ങളുടെ തിരക്കോ ഒന്നും ഈ ഗ്രാമത്തിൽ കാണാൻ കഴിയില്ല. പകരം എവിടേക്ക് നോക്കിയാലും മാനം മുട്ട ഉയർന്നു നിൽക്കുന്ന മലകളും മലകൾക്കപ്പുറം മാനത്തെ തഴുകുന്ന മേഘ പാളികളും മാത്രം. താമസ സൗകര്യത്തിനായി വിരലിലെണ്ണാവുന്ന ഏതാനും ചില ലോഡ്ജുകളെ ആശ്രയിക്കുക എന്നതാണ് മാങ്കുളത്തെത്തിയാൽ ചെയ്യേണ്ട ആദ്യ ജോലി. ദീർഘ നേരത്തെ യാത്രാക്ഷീണം ഒഴിവാക്കാൻ ഗ്രാമത്തിലെ തണുത്ത വായു മാത്രം ശ്വസിച്ചാൽ മതിയാവും. 123 ചതുരശ്ര കിലോമീറ്റർ വിസ്തീർണ്ണമുളള ഗ്രാമത്തിൽ 12000 ജനസംഖ്യ മാത്രമാണുള്ളത്. ചരിത്രം പരിശോധിച്ചാൽ പൂഞ്ഞാർ രാജാക്കന്മാരുടെ കീഴിലായിരുന്നു ഈ പ്രദേശമെന്നു മനസ്സിലാക്കാം. ബ്രിട്ടീഷ് ആധിപത്യത്തിന്റെ ആഢത്വം വിളിച്ചോതുന്ന അവശേഷിപ്പുകൾ ഇന്ന് മാങ്കുളത്ത് ബാക്കിയായിട്ടുണ്ട്. ജനവാസ മേഖലകളെക്കാളും വനപ്രദേശമാണ് ഗ്രാമത്തിൽ അധികമായുളളത് എന്നതാണ് മാങ്കുളത്തിന്റെ വലിയ സവിശേഷതകളിൽ ഒന്ന്. = കാലാവസ്ഥ =
= വെളളച്ചാട്ടങ്ങൾ =
അതിശയിപ്പിക്കുന്ന ഉയരത്തിൽ നിന്നും ഇടതടവില്ലാതെ നുരഞ്ഞ് പതഞ്ഞ് താഴേക്ക് പതിക്കുന്ന ഒന്നിലധികം വെളളച്ചാട്ടങ്ങളാൽ സമ്പന്നമാണ് ഇവിടം. ചിന്നാർ വെളളച്ചാട്ടം, വിരിപ്പാറ വെളളച്ചാട്ടം, കോഴിവാലൻക്കുത്ത്, പെരുമ്പൻകുത്ത്, നക്ഷത്രകുത്ത് തുടങ്ങി അരഡസനിലധികം വെളളച്ചാട്ടങ്ങൾ മാങ്കുളത്തുണ്ട്. അവയിലേറെയും ഇരുന്നൂറ് ഇരുന്നൂറ്റമ്പത് അടിക്കുമേൽ ഉയരത്തിൽ നിന്നുമാണ് വെള്ളം താഴേക്കു പതിക്കുന്നത്. കലർപ്പില്ലാത്ത ശുദ്ധജലമാണ് എന്നു മാത്രമല്ല ശരീരം കോച്ചുന്നത്ര തണുപ്പുമാണ് അതിന്. വെളളച്ചാട്ടങ്ങളാൽ സമ്പന്നമായതിനാലാവണം സ്വന്തമായി വൈദ്യുതി ഉത്പാദിപ്പിച്ച് വൈദ്യുതി ബോർഡിന് വിൽപ്പന നടത്തുന്ന സംസ്ഥാനത്തെ ഏക പഞ്ചായത്ത് എന്ന ബഹുമതി മാങ്കുളത്തിനുണ്ട്. നക്ഷത്രകുത്തിനോട് ചേർന്നാണ് ഇത്തരത്തിൽ വൈദ്യുതി ഉത്പ്പാദിപ്പിക്കുന്ന പവർഹൗസും മറ്റ് അനുബന്ധ ഉപകരണങ്ങളും.
= ആനക്കുളം =
= ആദിവാസികൾ =
പ്രകൃതിയുമായി ഏറെ അടുത്തിടപ്പഴകുന്ന ആദിവാസി വിഭാഗങ്ങളുടെ ജീവിതം നേരിട്ട് കണ്ടറിയാൻ മാങ്കുളത്തേക്കുളള യാത്ര സഹായിക്കുമെന്നത് മറ്റൊരു പ്രത്യേകതയാണ്. ജനസാന്ദ്രത നന്നേ കുറഞ്ഞ മാങ്കുളത്ത് ഏകദേശം ഇരുപത്തഞ്ച് ശതമാനത്തോളം ആദിവാസി ജനതയാണ് ഉളളത്. പ്ലാമലക്കുടി, താളുകണ്ടം കുടി, വിരിപാറ ആദിവാസി സെറ്റിൽമെന്റ്, കോഴിയിളക്കുടി, ചിക്കണംകുടി, ശേവലുക്കുടി, കളളക്കൂട്ടി കുടി തുടങ്ങിയ മേഖലകളിലാണ് ആദിവാസി ജനത ജീവിച്ച് വരുന്നത്. മുതുവാൻ, മാൻ സമുദായത്തിൽപ്പെടുന്ന ‘ ആദിവാസി വിഭാഗങ്ങളെയാണ് ഇവിടെ കണ്ട് വരുന്നത്. ഉൾക്കാടുകളിൽ തങ്ങളുടേതായ പാരമ്പര്യ ജീവിത ശൈലി നയിക്കുന്ന ഇവർ അത്യാവശ്യ സാഹചര്യങ്ങളിൽ മാത്രമാണ് പുറംലോകവുമായി ബന്ധപ്പെടാറ്. ഭാഷ, വസ്ത്രധാരണ രീതി, ആചാരങ്ങൾ, ഭക്ഷണം, പണ സമ്പാദനം എന്നിവയിലൊക്കെ ഏറെ കൗതുകകരമായ കാഴ്ചകളാണ് ഈ ആദിവാസി ജനത കാണിച്ച് തരുന്നത്. തമിഴ് മിശ്രമായ മലയാള ഭാഷയാണ് പൊതുവായി ഇവർ ഉപയോഗിക്കുന്നത് എങ്കിൽ കൂടിയും ഈ വിഭാഗത്തിന്റെ തനതായ ഭാഷയ്ക്ക് ലിപി ഇല്ലയെന്നതാണ് ഏറ്റവും വലിയ പ്രത്യേകത. കടുംനിറത്തിലുളള വസ്ത്രങ്ങൾ കൂടുതലായി ഉപയോഗിക്കുന്ന ഇവർ ധാരാളമായി ആഭരണങ്ങളും അണിയാറുണ്ട്. വെറ്റില കൂട്ടി മുറുക്കുക എന്നത് ഇവരുടെ ദൈനംദിന ജീവിതത്തിന്റെ ഭാഗമാണ്. പുരുഷന്മാർ പലരും മുടി നീട്ടി വളർത്തിയിട്ടുണ്ടാകും. വന വിഭവങ്ങളാണ് ഇവരുടെ പ്രധാന വരുമാന മാർഗം. മൂർച്ചയുള്ള ഒരായുധം ഇവർ എപ്പോഴും കൈയ്യിൽ കരുതും. പ്രായപൂർത്തിയായ ആൺകുട്ടികളും പെൺകുട്ടികളും വീടുകളിൽ നിന്നും മാറി വനത്തിനുള്ളിൽ വെവ്വേറെ വീടുകൾ നിർമ്മിച്ചാണ് താമസിക്കാറ്. ഗോത്രത്തിനുള്ളിലെ പ്രശ്‌ന പരിഹാരത്തിനായി ഊരു മൂപ്പൻ ഇവർക്കു ണ്ടായിരിക്കും. ആർത്തവ സമയങ്ങളിൽ ഈ വിഭാഗത്തിലെ സ്ത്രീകൾ ‘വാലായ്മപ്പുരകൾ’ എന്നു പേരിട്ടിരിക്കുന്ന കുടിലുകളിൽ മാറിയാണ് താമസിക്കാറ്. ഗോത്രത്തിനകത്തും ഗോത്രത്തിനുപുറത്തും ഉള്ള അന്യപുരുഷന്മാരുടെ മുമ്പിൽ കഴിവതും ഈ വിഭാഗത്തിലെ സ്ത്രീകൾ വരാറില്ല. മരച്ചീനി, ചേമ്പ് ,തിന ,ചോളം, തുവര എന്നിവയൊക്കെയാണ് ഇവരുടെ പ്രധാന കൃഷികൾ. ഈറ്റ ഉപയോഗിച്ച് തീർത്ത വയായിരിക്കും ഇവരുടെ കുടിലുകൾ. തെറ്റ് ചെയ്താൽ ഊര് വിലക്കുൾപ്പെടെയുള്ള ശക്തമായ ശിക്ഷാവിധികളും ഈ ജനവിഭാഗം പിന്തുടർന്നു വരുന്നുണ്ട്. ഇത്തരത്തിൽ കൗതുകമുണർത്തുന്ന ഒരു ജനവിഭാഗത്തെ അടുത്തറിയാനുള്ള ഒരു സാഹചര്യവും മാങ്കുളത്തേക്കുള്ള യാത്രയിലൂടെ സാധിച്ചെടുത്തു.
= കാർഷികവൃത്തി  =
സമ്പൂർണ്ണ ജൈവഗ്രാമം കൂടിയാണ് മാങ്കുളം. കാർഷികവൃത്തിയുടെ കാര്യത്തിൽ ഈ ഗ്രാമം ഏതാണ്ട് സ്വയംപര്യാപ്തമാണ്. ഏലം, റബ്ബർ, കാപ്പി ,കുരുമുളക്, തേയില എന്നിവയ്ക്കു പുറമെ വാഴ, മരച്ചീനി, നെല്ല് ,ചേമ്പ്, ചേന തുടങ്ങിയ ഭക്ഷ്യവിളകളും ഇവിടുത്തെ കർഷകർ ഉത്പാദിപ്പിച്ചുവരുന്നു. മാങ്കുളത്തെ ജനസംഖ്യയിൽ 99 ശതമാനം ആളുകളും കർഷകരാണ് എതാണ് ഇവിടുത്തെ പ്രത്യേകത. ജൈവകൃഷി പിന്തുടരുന്ന മാങ്കുളത്തെ കർഷകർക്ക് 100 മേനി വിജയമാണ് ഇവിടുത്തെ മണ്ണും കാലാവസ്ഥയും സമ്മാനിക്കുന്നത്. 100 കിലോയ്ക്ക് മുകളിൽ തൂക്കമുള്ള വാഴക്കുലകളും ഒറ്റക്കെടുത്തുയർത്താൻ പറ്റാത്ത മരച്ചീനിയുടെ കിഴങ്ങുകളും ഈ ജൈവഗ്രാമത്തിൻെ്‌റ പ്രത്യേകതകളാണ്. ഉത്പന്നങ്ങൾ വിറ്റഴിക്കുന്നതിനായി കർഷക വിപണിയും ഇവിടെയുണ്ട്. കാർഷിക മേഖലയോടും മൃഗപരിപാലനത്തോടും ചേർന്നു നിന്നുകൊണ്ടുള്ള വിനോദസഞ്ചാരത്തേയും ഇവിടുത്തുകാർ പ്രോത്സാഹിപ്പിക്കുന്നുണ്ട്. നിരവധിയായ സ്‌പൈസസ് ഗാർഡനുകളും ഫാമുകളും സഞ്ചാരികൾക്കായി ഇവിടെ തുറന്നിട്ടുണ്ട്. മീൻ പിടിക്കുക എന്ന തനി നാടൻ ശൈലിയെ തന്നെ ഇവിടുത്തുകാർ ടൂറിസത്തിന്റെ ഭാഗമാക്കി മാറ്റിയിട്ടുണ്ട്. നിശ്ചിത തുകയടച്ച് സഞ്ചാരികൾക്ക് ചൂണ്ടയിട്ടു രസിച്ച് യാത്ര അവിസ്മരണീയമാക്കാവുന്നതാണ്. ഇവിടുത്തെ കുടുംബങ്ങളിലധികവും വിഷമയമല്ലാത്ത പച്ചക്കറികളാണ് ഏറെയും ഉപയോഗിക്കുന്നത് അവയൊക്കെ തന്നെയും അവരവരുടെ തൊടികളിൽ വിളഞ്ഞവയുമാണ്.
= ട്രീഹൗസുകൾ  =
വലിയ മരങ്ങളുടെ ശിഖരങ്ങളിൽ നിർമ്മിച്ചിരിക്കുന്ന ഏറുമാടങ്ങൾ അഥവ ട്രീ ഹൗസുകളാണ് മാങ്കുളത്തെ മറ്റൊരു ആകർഷണ കേന്ദ്രം. ആദ്യകാലത്ത് ഈ മേഖലയിൽ ട്രീഹൗസുകൾ നിർമ്മിച്ചിരുന്നത് കാട്ടുമൃഗങ്ങളിൽ നിന്നു രക്ഷനേടാനായിരുന്നു എങ്കിൽ ഇപ്പോൾ സഞ്ചാരികളെ ആകർഷിക്കാനാണ് ഇത്തരം വീടുകൾ നിർമ്മിക്കുന്നത്. നിലത്തുനിന്നും ഗോവണികയറി മുകളിലെത്തിയാൽ ഒരുകൊച്ചു വീടിനു സമാനമായ എല്ലാക്രമീകരണങ്ങളും ഈ ട്രീഹൗസുകളിൽ ഒരുക്കിയിട്ടുണ്ട്. ഭൂമിക്കും ആകാശത്തിനുമിടയിൽ മാമരങ്ങൾക്ക് മുകളിൽ അങ്ങനെ നിൽക്കുമ്പോൾ മനസ്സിൽ അൽപ്പം ഭയം കയറിപ്പറ്റാതില്ല. എങ്കിലും ഇളം കാറ്റേറ്റ് ഇലകളുടെ മർമ്മരങ്ങൾക്ക് കാതോർത്ത് വനത്തിനുള്ളിലെ പറുദീസയിൽ ദൂരേക്ക് കണ്ണും നട്ടങ്ങനെ നിൽക്കുക എന്നത് ഏറെ ആസ്വദ്യകരം തന്നെ. വലിയ കാട്ടാറിനു കുറുകെ ബലിഷ്ഠമായ കമ്പികൾ ബന്ധിപ്പിച്ച് നിർമ്മിച്ചിരിക്കുന്ന പാലങ്ങളാണ് കാഴ്ച്ചക്കാരെ അമ്പരപ്പിക്കുന്ന മറ്റൊരു വസ്തു. ‘ആട്ടുപാല’മെന്നും ‘തൂക്കുപാല’മെന്നുമൊക്കെ പ്രദേശവാസികൾ പേരിട്ടുവിളിക്കുന്ന ഈ പാലത്തിലൂടെയുള്ള സാഹസികയാത്രക്ക് അൽപം മനോധൈര്യം തന്നെ വേണം. പാലത്തിൽ കാലെടുത്തുവയ്ക്കുമ്പോൾ മുതൽ പാലം താഴേക്കും മുകളിലേക്കും ഒരു താളത്തിൽ ആടാൻ തുടങ്ങും. ആ താളത്തിനൊത്ത് കാലുകൾ പറിച്ച് വച്ച് മറുകര എത്തുക എന്നത് ഏറെ ശ്രമകരം തന്നെ. ഇടക്കെങ്ങാനും വെള്ളത്തിലേക്ക് നോക്കിയാൽ പാലമുൾപ്പെടെ ഒഴുകിപ്പോകുന്നതായി തോന്നും അതിനാൽ പാലത്തിൽ കയറുമ്പോൾ മുതൽ മുമ്പോട്ടു മാത്രമെ നോക്കാവു എന്ന് പ്രദേശവാസികൾ മുറിയിപ്പ് തരുന്നു. കാര്യങ്ങൾ ഇത്തരത്തിലൊക്കെയാണെങ്കിലും സ്‌കൂൾ വിദ്യാർത്ഥികൾ മുതൽ പ്രായമായവർ വരെ യാതൊരു സങ്കോചവുമില്ലാതെ കൈകൾപോലും പിടിക്കാതെ പാലത്തിലൂടെ അക്കരയിക്കരെ യാത്ര ചെയ്യുന്നത് ഏറെ അത്ഭുതത്തോടെ നോക്കിനിന്നു.
= ചരിത്രം  =
മുമ്പ് സൂചിപ്പിച്ച പോലെ രാജഭരണത്തിന്റെയും ബ്രിട്ടീഷ് ഭരണത്തിന്റെയും അവശേഷിപ്പുകൾ കൂടികണ്ടശേഷമേ മാങ്കുളത്തു നിന്നും മടങ്ങാൻ മനസ് അനുവദിക്കുകയുള്ളു. പൂഞ്ഞാർ രാജഭരണ കാലത്ത് നിർമിച്ച ബംഗ്ലാവുകളുടെ അവശിഷ്ടങ്ങൾ ഇപ്പോഴും മാങ്കുളത്തുണ്ട്.’ബംഗ്ലാവ് തറ’ എന്ന സ്ഥലവാസികൾ പേരിട്ടു വിളിക്കുന്ന ഈ ചരിത്ര ഭൂമിയിൽ നിന്നു പ്രദേശവാസികൾക്ക് വളരെ വിലപ്പെട്ട’ മുത്തുകളും സ്വർണ്ണ മണികളും ദ്രവിച്ച് തീർന്ന ആയുധങ്ങളും അടുത്ത കാലത്ത് ലഭിച്ചിരുന്നു എന്നാണ് പറയുന്നത്. ബ്രിട്ടീഷ് ഭരണ കാലത്ത് കുതിര കുളമ്പടികളാൽ മുഖരിതമായിരുന്ന പഴയ ആലുവ-മൂന്നാർ റോഡിന്റെ ഭാഗങ്ങളും യാത്രക്കിടയിൽ കാണാൻ സാധിക്കും. നൂറ് വർഷങ്ങൾക്കപ്പുറം ഉണ്ടായ ശക്തമായ വെള്ളലപ്പാച്ചിലിനെയും ഉരുൾപ്പൊട്ടലിനെയും അതിജീവിച്ച പാലങ്ങളുടെയും കലുങ്കുകളുടെയും ബാക്കിപത്രം ഇപ്പോഴും കൗതുകം ജനിപ്പിക്കുന്നതാണ്. സാങ്കേതിക വിദ്യ വികസിക്കാത്ത കാലത്ത് പോലും ഭീമാകാരമായ കരിങ്കല്ലുകൾ കീറി ഉണ്ടാക്കിയ വലിയ കരിങ്കൽ പാളികൾ ഉപയോഗിച്ചാണ് കലുങ്കുകളും പാലങ്ങളും അക്കാലത്ത് നിർമ്മിച്ചിരുന്നത്. ആലുവ മുതൽ മൂന്നാർ വരെയുളള രാജപാതയിൽ ഒരിടത്തും കാര്യമായ കയറ്റിറക്കങ്ങൾ ഇല്ല എന്നതും കാഴ്ചക്കാരനെ അമ്പരിപ്പിക്കുന്നു.
പ്രകൃതിയുടെ മടിത്തട്ടിൽ പശ്ചിമഘട്ട മലനിരകളോട് ചേർന്നു കിടക്കുന്ന ഈ കൊച്ചു ഗ്രാമം സഞ്ചാരികളെ മാടിവിളിക്കുകയാണ്. കാറ്റിന്റെ ഇളം സ്പർശനത്തിൽ നിന്നും ഇലകളുടെ മർമ്മരങ്ങളിൽ നിന്നും അകന്ന് തേയില കാടുകൾക്കിടയിലൂടെ തിരികെ മൂന്നാറിലേക്ക് മടങ്ങുമ്പോൾ മനസ്സ് മാത്രം ഒപ്പമെത്തിയില്ല. വീണ്ടും ഒരു മടങ്ങി വരവിനായി കാതോർക്കുന്ന നിശ്ശബ്ദതക്കൊപ്പം മനസ്സും അലിഞ്ഞ് ചേർന്നിരുന്നു.
മുഹമ്മദ് അലി മുംഗേരി
ഇന്ത്യയിലെ ഒരു ഇസ്‌ലാമിക പണ്ഡിതനും വിദ്യാഭ്യാസ പ്രവർത്തകനുമായിരുന്നു മുഹമ്മദ് അലി മുംഗേരി (28 ജൂലൈ 1846 - 13 സെപ്റ്റംബർ 1927)
മാങ്കുളം ഗ്രാമപഞ്ചായത്ത്
=അതിരുകൾ=
മുഹമ്മദ് അലി മുംഗേരി
നദ്‌വത്തുൽ ഉലമയുടെ സ്ഥാപകനും ലഖ്‌നൗവിലെ ഒരു പ്രധാന ഇസ്‌ലാമിക വിദ്യാലയമായ ദാറുൽ ഉലൂമിന്റെ ആദ്യ ചാൻസലറുമായിരുന്നു അദ്ദേഹം. ക്രിസ്തുമതം, അഹ്മദിയ്യ പ്രസ്ഥാനം എന്നിവക്കെതിരെ ആശയസമരം നടത്തിയ മുഹമ്മദ് അലി, അതിനായി നിരവധി ഗ്രന്ഥങ്ങൾ എഴുതിയിരുന്നു. ആനാഎ-ഇസ്‌ലാം, സാത്തി അൽ-ബുർഹാൻ, ബരാഹിനെ ഖാതിഅ, ഫൈസ്‌ല ആസ്മാനി, ഷഹാദത്ത്-ഇ-ആസ്മാനി എന്നിവ അദ്ദേഹത്തിന്റെ ഗ്രന്ഥങ്ങളിൽ ഉൾപ്പെടുന്നു.
മാങ്കുളം ഗ്രാമപഞ്ചായത്ത്
അവലംബം
വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
മുഹമ്മദ് അലി മുംഗേരി
1903-ൽ നദ്‌വത്തുൽ ഉലമയിൽ നിന്ന് രാജിവെച്ച അദ്ദേഹം മുൻഗറിലേക്ക് മാറി. അവിടെ ഖാൻഖാഹ് റഹ്‌മാനിയ സ്ഥാപിച്ചു.
ജീവിതരേഖ
1846 ജൂലൈ 28 ന് കാൺപൂരിലാണ് മുഹമ്മദ് അലി ജനിച്ചത്. അമ്മാവൻ സഹൂർ അലി ആയിരുന്നു മുഹമ്മദ് അലിക്ക് ഖുർആൻ പഠിപ്പിച്ചത്. പേർഷ്യൻ ഭാഷയിലെ പാഠങ്ങൾ പഠിപ്പിക്കാനായി അബ്ദുൽ വാഹിദ് ബൽഗ്രാമി എന്ന അധ്യാപകനും ഉണ്ടായിരുന്നു. കാൺപൂരിലെ ഫൈസി ആം മദ്രസയിലെ ആദ്യകാല വിദ്യാർത്ഥിയായിരുന്നു മുഹമ്മദ് അലി.
അവലംബം
വർഗ്ഗം:ഇന്ത്യൻ സൂഫികൾ വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ വർഗ്ഗം:1927-ൽ മരിച്ചവർ വർഗ്ഗം:1846-ൽ ജനിച്ചവർ
ക്വീൻസ് ഗാംബിറ്റ്
ചെസ്സിലെ പഴക്കമുള്ള ഒരു പ്രാരംഭനീക്കമാണ് ക്വീൻസ് ഗാംബേറ്റ്. ഇത് തുടങ്ങുന്നത് ഇങ്ങനെയാണ്:
വർഗ്ഗം:ചെസ്സിലെ പ്രാരംഭനീക്കങ്ങൾ
ദുർബ ബാനർജി
ഇന്ത്യൻ എയർലൈൻസിന്റെ ആദ്യ പൈലറ്റാണ് ദുർബ ബാനർജി. കൂടാതെ ആദ്യ ഇന്ത്യൻ വനിതാ വാണിജ്യ പൈലറ്റ് കൂടിയാണ്.
മുൻകാലജീവിതം
കുട്ടിയായിരുന്നപ്പോൾ തന്നെ ബാനർജി വിമാനങ്ങളും പറക്കലും ഇഷ്ടപ്പെട്ടിരുന്നു. ഒരു പൈലറ്റ് ആയിത്തീരുക എന്നതായിരുന്നു അവളുടെ ആഗ്രഹം.
തൊഴിൽ
1959 ൽ ഡി.വി 3 പൈലറ്റ് എന്ന പേരിൽ എയർ സർവേ ഓഫ് ഇന്ത്യയുടെ ദകൊട്ടിക്കൊപ്പം തന്റെ വ്യോമയാന ജീവിതം ആരംഭിച്ചു. 1966 ൽ കൊൽക്കത്തയിൽ ഇന്ത്യൻ എയർ ലൈൻസിൽ ചേരുകയും പിന്നീട് നവംബർ, 1988 ൽ വിരമിക്കുകയും ചെയ്തു. ഏറ്റവും കൂടുതൽ സമയമായ 18500 മണിക്കൂർ വിമാനം പറത്തിയ ക്രെഡിറ്റ് ബാനർജികി സ്വന്തമാണ്.
അവലംബങ്ങൾ
വർഗ്ഗം:ഇന്ത്യൻ വൈമാനികർ
ഹെയർ ബൈ മിസ്റ്റർ ബീൻ ഓഫ് ലണ്ടൻ
മിസ്റ്റർ ബീൻ ടെലിവിഷൻ പരമ്പരയിലെ പതിനാലാമത്തേതും അവസാനത്തേതുമായ എപ്പിസോഡാണ് ഹെയർ ബൈ മിസ്റ്റർ ബീൻ ഓഫ് ലണ്ടൻ. 1995 നവംബർ 15നാണ് ഐടിവി ഈ എപ്പിസോഡ് ആദ്യമായി സംപ്രേഷണം ചെയ്തത്. റോവാൻ അറ്റ്കിൻസണോടൊപ്പം കോളിൻ വെൽസ്, ഫ്രെഡറിക് ട്രെവ്സ് എന്നീ പ്രമുഖ നടന്മാരും അതിഥി വേഷങ്ങളിൽ അഭിനയിച്ചിരിക്കുന്നു.
സന്ദർഭം 1
മിസ്റ്റർ ബീൻ തന്റെ മുടിവെട്ടാനായി ഡെറിക്സ് ബാർബർ ഷോപ്പിലേക്ക് പ്രവേശിക്കുന്നു. അപ്പോൾ മുടിവെട്ടുകാരന് ഒരു ടെലിഫോൺ കോൾ വരികയും അയാൾ ദീർഘനേരം ടെലിഫോൺ സംഭാഷണത്തിൽ ഏർപ്പേടുകയും ചെയ്യുന്നു. ബീൻ മുടിവെട്ടുകാരനെ കാത്തുനിൽക്കുമ്പോൾ മറ്റു പല ആളുകളും മുടിവെട്ടാനായി അവിടെ എത്തുകയും ബീൻ പുതിയ മുടിവെട്ടുകാരനാണ് എന്ന ധാരണയിൽ അയാൾക്കുമുൻപിൽ മുടിവെട്ടാനായി ഇരുന്നുകൊടുക്കുകയും ചെയ്യുന്നു. ബീൻ ഈ അവസരത്തിൽ സ്വയം മുടിവെട്ടുകാരനായി ഭാവിച്ച് 3 ആളുകൾക്ക് തെറ്റായതും, ചിരിയുണർത്തുന്നതുമായ രീതിയിൽ മുടിവെട്ടികൊടുക്കുന്നു. പിന്നീട് ഈ ആളുകൾ കുപിതരായി ബാർബർ ഷോപ്പിൽ തിരിച്ച് വരികയും യഥാർത്ഥ മുടിവെട്ടുകാനെ കുറ്റപ്പെടുത്തുകയും ചെയ്യുന്നു. ഈ സമയത്ത് ബീൻ ചാൾസ് രാജകുമാരന്റെ ഒരു ചിത്രംകൊണ്ട് തന്റെ മുഖം മറച്ച് നിൽക്കുന്നു.
സന്ദർഭം 2
ബീൻ ഒരു മേളയിൽ എത്തുകയും, ചില ഇൻഡോർ കളികളിൽ ചതിയുപയോഗിച്ച് രസകരമായ രീതിയിൽ വിജയിക്കുകയും ചെയ്യുന്നു. പിന്നീട് ബീൻ ഒരു ശ്വാനപ്രദർശനത്തിൽ തന്റെ കരടിപ്പാവയായ ടെഡിയെ പങ്കെടുപ്പിക്കുകയും അതിൽ വിജയിക്കുകയും ചെയ്യുന്നു. അവിടെ നിന്നും സമ്മാനമായി ലഭിച്ച ഒരു എല്ല് മറ്റു പട്ടികളുടെ ഇടയിലേക്ക് എറിഞ്ഞശേഷം ബഹളത്തിനിടയിൽ ഒരു കുപ്പി തേനുമായി സ്ഥലംവിടുന്നു.
സന്ദർഭം 3
ബീൻ ഒരു ട്രെയിനിൽ നിന്ന് പുറത്തിറങ്ങുന്നു, എന്നാൽ അവിചാരിതമായി അയാളുടെ ടിക്കറ്റ് നഷ്ടപ്പെടുന്നു. കാവൽക്കാരുടെ കണ്ണുവെട്ടിച്ച് പുറത്തെത്താനായി അയാൾ ഒരു തപാൽചാക്കിൽ കയറുന്നു. അതിനുള്ളിലിരുന്നു ഇഴഞ്ഞ് ഗേറ്റ് കടക്കാൻ ശ്രമിക്കുന്നതിനിടെ ജോലിക്കാർ ഗേറ്റ് തിരിക്കുകയും ബീൻ ഇഴഞ്ഞ് പാളത്തിൽ എത്തിപ്പെടുകയും ചെയ്യുന്നു. തപാൽചാക്ക് പാളത്തിൽ കിടക്കുന്നതായി കണ്ട ജോലിക്കാർ അതെടുത്ത് (അതിനുള്ളിലുള്ള ബീനോടൊപ്പം) മോസ്കോയിലേക്കുള്ള ട്രെയിനിൽ ഇടുന്നു. മൂന്നാം സന്ദർഭം മിസ്റ്റർ ബീൻ റൈഡ്സ് എഗെയ്ൻ എന്ന എപ്പിസോഡിന്റെ നാലാം സന്ദർഭത്തിന്റെ തുടർച്ചയായാണ് അവതരിപ്പിച്ചിരിക്കുന്നത്.
മറ്റ് വിവരങ്ങൾ
സൗത്ത്വാർക് കത്തീഡ്രൽ ക്വയർ ആലപിച്ച മിസ്റ്റർ ബീൻ തീം സോംഗാണ് ഈ എപ്പിസോഡിലും ഉപയോഗിച്ചിരിക്കുന്നത്. മിസ്റ്റർ ബീനിന്റെ സഹരചയിതാവായ റോബിൻ ഡ്രിസ്കോൾ മൂന്നാം സന്ദർഭത്തിൽ ഒരു റെയിൽവേ ഗാർഡായി അതിഥിവേഷത്തിൽ അഭിനയിച്ചിരിക്കുന്നു.
കാർട്ടൂൺ പരമ്പരയിൽ
മിസ്റ്റർ ബീനിന്റെ കാർട്ടൂൺ പരമ്പരയായ മിസ്റ്റർ ബീൻ ദി അനിമേറ്റഡ് സീരീസിലെ ഹെയർകട്ട് എന്ന എപ്പിസോഡ് ഹെയർ ബൈ മിസ്റ്റർ ബീൻ ഓഫ് ലണ്ടൻ എന്ന യഥാർത്ഥ പരമ്പരയിലെ ഒന്നാമത്തെ സന്ദർഭത്തെ ആസ്പദമാക്കി നിർമിച്ചതാണ്.
ഗവൺമെന്റ് ഇൻസ്റ്റിറ്റ്യൂട്ട് ഓഫ് റീഹാബിലിറ്റേഷൻ മെഡിസിൻ, ചെന്നൈ
ഗവൺമെന്റ് ഇൻസ്റ്റിറ്റ്യൂട്ട് ഓഫ് റീഹാബിലിറ്റേഷൻ മെഡിസിൻ, ഇന്ത്യയിലെ തമിഴ് നാട്ടിലെ ചെന്നൈയിലെ കെകെ നഗറിൽ സ്ഥിതി ചെയ്യുന്ന ഒരു സർക്കാർ ഉടമസ്ഥതയിലുള്ള ആശുപത്രിയാണ്. 1979-ൽ സ്ഥാപിതമായ ഈ ആശുപത്രിയുടെ ധനസഹായവും മാനേജ്‌മെന്റും തമിഴ്‌നാട് സംസ്ഥാന സർക്കാരിന്റെ ആണ്, കൂടാതെ ഇത് തമിഴ് നാട് മെഡിക്കൽ വിദ്യാഭ്യാസ ഡയറക്ടറേറ്റുമായി ബന്ധിപ്പിച്ചിരിക്കുന്നു. കൃത്രിമ കൈകാലുകൾ നിർമിക്കുന്ന സർക്കാർ നിയന്ത്രണത്തിലുള്ള ഏക കേന്ദ്രമാണിത്.
ചരിത്രം
1960 കളുടെ അവസാനത്തിൽ ഓർത്തോട്ടിക്‌സ്, പ്രോസ്‌തെറ്റിക്‌സ് എന്നിവയിൽ മൂന്ന് വർഷത്തെ ഡിപ്ലോമ കോഴ്‌സ് ആരംഭിച്ച രാജ്യത്തെ ആദ്യത്തെ സംസ്ഥാനമാണ് തമിഴ്‌നാട്. സർക്കാർ ജനറൽ ആശുപത്രിയോട് ചേർന്ന് പ്രവർത്തിക്കുന്ന മദ്രാസ് മെഡിക്കൽ കോളേജിലെ ഓർത്തോപീഡിക് വിഭാഗമാണ് കോഴ്‌സ് നടത്തിയത്. 1979-ൽ, ഗവൺമെന്റ് ഇൻസ്റ്റിറ്റ്യൂട്ട് ഓഫ് റീഹാബിലിറ്റേഷൻ മെഡിസിൻ ആരംഭിച്ചു, അവിടെ കൃത്രിമത്വ കൈകാലുകൾ വികസിപ്പിക്കുന്നതിന് വിദ്യാർത്ഥികൾക്ക് പരിശീലനം നൽകി. 1968-ൽ ഇൻസ്റ്റിറ്റ്യൂട്ട് മദ്രാസ് ഫൂട്ട് വികസിപ്പിച്ചെടുത്തു. ഈ ഡിസൈൻ പിന്നീട് സേഥി എന്ന ഫിസിഷ്യൻ ജയ്പൂർ പാദത്തിനായി ഉപയോഗിച്ചു.
ഇന്നത്തെ ആശുപത്രി
വർഷങ്ങളായി ആശുപത്രി അനിശ്ചിതത്വത്തിലാണ്. 2013 ലെ കണക്കനുസരിച്ച്, ഇൻസ്റ്റിറ്റ്യൂട്ടിൽ 12 തൊഴിലാളികൾ മാത്രമേയുള്ളൂ. നേരത്തെ 72 ടെക്‌നീഷ്യൻമാരുണ്ടായിരുന്നെങ്കിലും വിരമിച്ചതിനെ തുടർന്നുണ്ടായ ഒഴിവുകൾ നികത്താത്തതിനാൽ 64 തസ്തികകൾ ഒഴിഞ്ഞുകിടക്കുകയായിരുന്നു.
അലൻ ദ്വീപ്
അലൻ ദ്വീപ്  കാനഡയിലെ നുനാവട്ടിലെ ഖ്വിക്കിക്താലൂക്ക് മേഖലയിലെ ജനവാസമില്ലാത്ത ഒരു ദ്വീപാണ്. കോർണേലിയസ് ഗ്രിനെൽ ബേയിൽ സ്ഥിതി ചെയ്യുന്ന, ബാഫിൻ ദ്വീപിൻറെ ഭാഗമായ ഇത് ഒരു ഓഫ്‌ഷോർ ദ്വീപാണ്. ഹാൾ പെനിൻസുലയുടെ കിഴക്കായി സ്ഥിതിചെയ്യുന്ന ഇതിനെ പടിഞ്ഞാറ് ഭാഗത്ത് ബീക്ക്മാൻ പെനിൻസുലയിൽ നിന്ന് സ്മിത്ത് ചാനൽ വേർതിരിക്കുന്നു. ഒരു ചെറുദ്വീപായ റോജേഴ്സ് ദ്വീപ് ഇതിന് ഏകദേശം 13 കിലോമീറ്റർ (8.1 മൈൽ) തെക്കായി സ്ഥിതിചെയ്യുന്നു.
ഗ്വാളിയർ കോട്ട
ഗ്വാളിയാർ ഫോർട്ട് (Hindi: ग्वालियर क़िला Gwalior Qila) മദ്ധ്യ ഇന്ത്യയിലെ മധ്യപ്രദേശിൽ ഗ്വാളിയോറിനടുത്തായി സ്ഥിതിചെയ്യുന്ന ഒരു കുന്നിൻ കോട്ടയാണ്. പത്താം നൂറ്റാണ്ടിന് ശേഷം കോട്ട ഇന്നും നിലനിൽക്കുന്നു. കോട്ടയിലുള്ള ലിഖിതങ്ങളും സ്മാരകങ്ങളും ആറാം നൂറ്റാണ്ടിന്റെ ആരംഭം മുതൽ തന്നെ  ഈ കോട്ട നിലവിലുണ്ടായിരുന്നതിനെ സൂചിപ്പിക്കുന്നു. ചരിത്രത്തിൽ നിരവധി ഭരണാധികാരികൾ ഈ കോട്ടയെ നിയന്ത്രിച്ചിട്ടുണ്ട്.
ബാഹ്യ ലിങ്കുകൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
സെന്റം അഡാഗിയ മലബാറിക്ക
ആൽഫബെത്തും ഗ്രാൻഡോണിക്കോ മലബാറിക്കം, സംക്ഷേപവേദാർത്ഥം എന്നീ പുസ്തകങ്ങൾ അച്ചടിച്ച അച്ചുപയോഗിച്ച് 1791-ൽ അച്ചടിച്ച  ഒരു മലയാളം-ലത്തീൻ ഗ്രന്ഥം ആണ്  സെന്റം അഡാഗിയ മലബാറിക്ക (Centum Adagia Malabarica). ഈ പുസ്തകത്തിൽ നൂറ് മലയാളം ചൊല്ലുകളും (മലയാളലിപിയിൽ) അതിന്റെ ലത്തീൻ പരിഭാഷയും ആണുള്ളത്. പതിനെട്ടാം നൂറ്റാണ്ടിലെ മലയാളഭാഷയുടെ പ്രത്യേകതകളും ലിപിവിന്യാസരീതിയും ഈ ഗ്രന്ഥത്തിൽനിന്നും മനസ്സിലാക്കാം.
പൗളിനോ ബാർത്തലോമിയോ എന്നറിയപ്പെട്ടിരുന്ന പൗളിനോസു പാതിരിയാണ് ഈ പുസ്തകത്തിന്റെ സമ്പാദകൻ. മലയാളത്തിലെ ആദ്യത്തെ പഴഞ്ചൊൽ സമാഹാരമാണിത്. പ്രാചീനകേരളസംസ്‌കാരത്തിന്റെയും പാരമ്പര്യത്തിന്റെയും ചില പ്രത്യേകതകൾ കണ്ടെത്താൻ ഇതിലെ പഴഞ്ചൊല്ലുകൾ സഹായിക്കുന്നു.
പുറം കണ്ണികൾ
വർഗ്ഗം:പ്രാചീന ഗ്രന്ഥങ്ങൾ വർഗ്ഗം:മലയാളം അച്ചടിയുടെ ചരിത്രം
ആൻറർഡലെൻ ദേശീയോദ്യാനം
ആൻറർഡലെൻ ദേശീയോദ്യാനം, നോർവ്വേയിലെ ട്രോംസ് കൌണ്ടിയിലുള്ള വലിയ ദ്വീപായ സെൻജയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 125 ചതുരശ്ര കിലോമീറ്റർ (48 ച. മൈൽ) ദേശീയോദ്യാനം ടോർസ്കെൻ, ട്രാനോയ് നഗരസഭകൾക്കുള്ളിലാണ് സ്ഥിതിചെയ്യുന്നത്.
1970 ഫെബ്രുവരി 6 ന് രാജശാസനമനുസരിച്ച് സ്ഥാപിക്കപ്പെട്ട ഈ ദേശീയോദ്യാനം, 2004 ൽ വിപുലീകരിച്ചിരുന്നു. ഈ ദേശീയോദ്യാനം, വടക്കൻ നോർവീജിയൻ തീരദേശമേഖലയെ സ്വാഭാവകിരീതിയിൽ സംരക്ഷിക്കുന്നതോടൊപ്പം ഈ പ്രദേശത്തെ പൈൻ, ബിർച്ച് വനങ്ങൾ, ആൽപൈൻ സസ്യങ്ങൾ എന്നിവയേയും സംരക്ഷിക്കുന്നു.
ദമയന്തി ജോഷി
ഒരു കഥക് നർത്തകിയാണ് ദമയന്തി ജോഷി. ഇന്ത്യയിലും വിദേശത്തുമായി ധാരാളം പരിപാടികൾ അവതരിപ്പിച്ചുണ്ട്.
ജീവിതരേഖ
1928 സെപ്റ്റംബർ 5ന് മുംബൈയിൽ ജനിച്ചു. മുംബൈയിലെ ശ്രീ രാജരാജേശ്വരി നാട്യകലാ മന്ദിറിലെ ആദ്യകാല വിദ്യാർത്ഥികളിലൊരാളായിരുന്നു. ടി.കെ. മഹാലിംഗത്തിൽ നിന്നും ഭരതനാട്യം പഠിച്ചു തുടങ്ങി. സീതാറാം പ്രസാദ്, അച്ഛാൻ മഹാരാജ്, ലച്ചു മഹാരാജ്, ശംഭു മഹാരാജ് എന്നിവരിൽ നിന്നും കഥക് അഭ്യസിച്ചു. 1960ൽ മുംബൈയിൽ സ്വന്തമായി നൃത്ത വിദ്യാലയം ആരംഭിച്ചു. ഇന്ദിരാ കലാ വിശ്വിവിദ്യാലയ, ലക്നൗവിലെ കഥക് കേന്ദ്ര എന്നിവിടങ്ങളിൽ നൃത്തം പഠിപ്പിച്ചിട്ടുണ്ട്. ഭാരത സർക്കാർ 1971ൽ കഥക് നൃത്തത്തെക്കുറിച്ച് നിർമിച്ച ഡോക്യുമെന്ററിയിൽ അഭിനയിച്ചിരുന്നു. 1973ൽ ഹുകുമത് സരിൻ ദമയന്തി ജോഷി എന്ന പേരിൽ ഒരു ചലച്ചിത്രവും നിർമ്മിച്ചിരുന്നു. 2004 സെപ്റ്റംബർ 19ന് മുംബൈയിലെ ദാദറിൽ അന്തരിച്ചു.
അവലംബം
വർഗ്ഗം:നർത്തകർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ വർഗ്ഗം:1928-ൽ ജനിച്ചവർ
ലെന്യാദ്രി
ലെന്യാദ്രി (Marathi: लेण्याद्री, Leṇyādri) ചിലപ്പോൾ ഗണേശ ലെന എന്നും വിളിക്കപ്പെടുന്നു. 30 ബുദ്ധ ശിലാഗുഹകളുടെ ഒരു പരമ്പരയാണ് ഇത്. മഹാരാഷ്ട്രയിലെ പുനെ ജില്ലയിലെ ജുന്നാറിൽ നിന്ന് 5 കിലോമീറ്റർ അകലെ സ്ഥിതി ചെയ്യുന്നു. മൻമോഡി ഗുഹകൾ, ശിവ്നേരി ഗുഹകൾ, തുൾജ ഗുഹകൾ എന്നിവയാണ് ജുന്നാറിലെ മറ്റ് ഗുഹകൾ.
ബുദ്ധമത വിഹാരം എന്ന് ആദ്യം കരുതുന്ന ഏഴാമത്തെ ഗുഹ, ഗണേശ ദേവനെ ആരാധിക്കുന്ന ഒരു ഹൈന്ദവ ക്ഷേത്രമാണ്. വെസ്റ്റ് മഹാരാഷ്ട്രയിലെ എട്ടു പ്രധാന ഗണേശ ക്ഷേത്രങ്ങളിൽ ഒന്നായ അഷ്ടവിനായക ക്ഷേത്രങ്ങളിൽ‍‍ ഒന്നാണിത്. ഇരുപത്തഞ്ചു ഗുഹകൾ ഒറ്റപ്പെട്ടവയാണ്. തെക്കോട്ട് ഗുഹകൾ അഭിമുഖീകരിക്കുന്നു. കിഴക്ക് നിന്നും പടിഞ്ഞാറ് വരെ എണ്ണപ്പെട്ടവയാണ്. ഗുഹകൾ 6 ഉം 14 ഉം ചൈതാശ്രമങ്ങളും (ചാപൽ), ബാക്കിയുള്ളവ വിഹാരങ്ങൾ ആണ് (സന്യാസിമാർക്കുള്ള വാസസ്ഥലം). രണ്ടാമത്തേത് വീടുകളുടെയും അറകളുടെയും രൂപത്തിലാണ്. ധാരാളം വെള്ളമുള്ള പാറക്കെട്ടുകളും കാണപ്പെടുന്നു. അവയിൽ രണ്ടെണ്ണത്തിൽ ലിഖിതങ്ങൾ കാണപ്പെടുന്നു. ഗുഹകളുടെ ലേഔട്ട് പൊതുവേ പാറ്റേണിലും രൂപത്തിലും സമാനമാണ്. സാധാരണയായി ഉപയോഗിക്കുന്നവർക്ക് രണ്ട് നീണ്ട ബെഞ്ചുകൾ ഉള്ള ഒന്നോ രണ്ടോ വശങ്ങളുണ്ട്.
ബാഹ്യ ലിങ്കുകൾ
വർഗ്ഗം:ഇന്ത്യയിലെ ഗുഹാക്ഷേത്രങ്ങൾ
കലാമണ്ഡലം രാമൻകുട്ടിനായർ
കഥകളി നടനും കേരള കലാമണ്ഡലത്തിലെ മുൻ അധ്യാപകനും പ്രിൻസിപ്പാളും ആയിരുന്നു കലാമണ്ഡലം രാമൻകുട്ടി നായർ (ജനനം: മേയ് 25, 1925 – മാർച്ച്‌ 11, 2013).
കലാമലണ്ഡത്തിൽ
1952ൽ കലാമണ്ഡലത്തിൽ വിദ്യാർത്ഥിയായി എത്തിയ അദ്ദേഹത്തെ 1960ൽ കലാമണ്ഡലത്തിൽ അഭ്യാസം പൂർത്തിയാക്കിയതിന്റെ അടുത്ത ദിവസം തന്നെ മഹാകവി വള്ളത്തോൾ അദ്ദേഹത്തെ അവിടെ അദ്ധ്യാപകനായി നിയമിച്ചു. അതിന് ശേഷം പ്രിൻസിപ്പലായി സ്ഥാനക്കയറ്റം കിട്ടിയ ഇദ്ദേഹം 1987ലാണ് കലാമണ്ഡലത്തിൽ നിന്ന് വിരമിച്ചത്. സുപ്രസിദ്ധ കഥകളി കലാകാരനായ കലാമണ്ഡലം ഗോപിയുൾപ്പടെ ഒട്ടേറെ പ്രഗൽഭർ അദേഹത്തിന്റെ ശിഷ്യരാണ്.